EPSONI LÕPPKASUTAJA LITSENTSILEPING

MÄRKUS KASUTAJALE: LUGEGE SEE LEPING ENNE TOOTE PAIGALDAMIST VÕI KASUTAMIST TÄHELEPANELIKULT LÄBI. KUI TE ASUTE AMEERIKA ÜHENDRIIKIDES, KOHALDUVAD TEIE JAOKS SELLE DOKUMENDI JAOTISED 19-23. JAOTIS 22 SISALDAB SIDUVA HAGEMISTINGIMUSE, MIS PIIRAB TEIE VÕIMALUSI PÖÖRDUDA KOHTU VÕI VANDEKOHTU POOLE JA PIIRAB TEIE ÕIGUST OSALEDA TEATUD VAIDLUSTEGA SEOSES KOLLEKTIIVHAGIDES VÕI -MENETLUSTES. LEPINGUST LOOBUMINE ON VÕIMALIK VASTAVALT JAOTISELE 22.7 JUHUL, KUI LEPINGUPOOL SOOVIB VAHEKOHTUMENETLUSEST VÕI KOLLEKTIIVSEST HAGIST TAANDUDA.

Käesolev teie (füüsiline või juriidiline isik, edaspidi „teie“) ja Seiko Epson Corporationi (koos sidusettevõtetega, edaspidi „Epson“) vahel sõlmitud leping („leping“) käsitleb kaasnevaid tarkvaraprogramme, kõiki nendega seotud dokumente, püsivara või värskendusi (edaspidi „tarkvara“). Tarkvara tarnib Epson ja tema tarnijad kasutamiseks ainult koos vastava Epsoni välisseadmega („Epsoni riistvara“). ENNE TARKVARA INSTALLIMIST, KOPEERIMIST VÕI MUUL VIISIL KASUTAMIST PEATE TUTVUMA JA NÕUSTUMA KÄESOLEVA LEPINGU TINGIMUSTEGA, KAASA ARVATUD jaotises 17 esitatud EPSONI PRIVAATSUSREEGLID.  Kui olete tingimustega nõus, klõpsake allpool nuppu „Nõustun“ („NÕUS”, „OK“ vms nõustumise kinnitus).  Kui te lepingu tingimustega ei nõustu, klõpsake nuppu „Ei nõustu“ („VÄLJU“, „Tühista“ vms mittenõustumise kinnitus) ning tagastage tarkvara koos pakendi ja muude asjakohaste materjalidega Epsonile või ostu sooritamise kohta ning ostuhind hüvitatakse teile täies ulatuses.

1.	Õiguste andmine.  Epson annab teile piiratud, mitte-eksklusiivsed õigused tarkvara (i) allalaadimiseks ja installimiseks kõvakettale või muule arvuti salvestusseadmele, või tarkvararakenduse (edaspidi samuti „Tarkvara“) puhul nutitelefoni, tahvelarvutisse või muusse mobiilseadmesse (edaspidi „seade“) ning kasutamiseks isiklikul ja firmasisemisel otstarbel, tingimusel, et tarkvara kasutatakse (i) ainult ühes kohas (nt kodus, kontoris või äritegevuse kohas) või mobiilsideseadme puhul teie omanduses või valduses olevas seadmes, ning (ii) ainult teie omanduses oleva Epsoni riistvara jaoks.  Te võite lubada teistel võrguga ühendatud Epson riistvara kasutajatel tarkvara kasutada tingimusel, et tagate, et nad kasutavad tarkvara ainult kooskõlas käesoleva lepinguga.  Te kohustute vastutama ja nõustute Epsonile hüvitama kõik sellisest kasutamisest tulenevad kohustused. Vajadusel võite tarkvarast teha varukoopiaid, kui varukoopiat kasutatakse ainult Epson riistvara kasutamise toetamiseks. 

2.	Täiendused ja uuendused.  Kui hangite Epsonilt tarkvarale täienduse, värskenduse, muudetud versiooni või uuenduse, muutub täiendus, värskendus, muudetud versioon või uuendus käesolevas lepingus määratletud ja selle aluseks tarkvaraks.  Teile on teada, et Epson ei ole kohustatud teie tarkvarale tarnima mitte mingeid värskendusi (nagu on määratletud käesolevas jaotises 2 allpool). Epson võib siiski aeg-ajalt välja anda tarkvara uuendatud versioone ja tarkvara võib Interneti-ühenduse kaudu automaatselt ühendust võtta Epsoni või kolmanda osapoole serveritega, et kontrollida tarkvarale pakutavaid värskendusi, näiteks veaparandusi, paiku, uuendusi, täiendavaid või täiustatud funktsioone, lisandmooduleid ja uusi versioone (edaspidi „uuendused“) ning võib (a) automaatselt uuendada teie isiklikus seadmes kasutatava tarkvara versiooni või (b) anda teile võimaluse kohaldatavate värskenduste käsitsi allalaadimiseks.  Kui te installisite rakenduse EPSON Software Updater ja ei soovi, et Epson tarkvarale saadaval olevaid värskendusi kontrolliks, võite selle funktsiooni EPSON Software Updateri desinstallimise teel keelata.  Kui te tarkvara installite ega keela võimalikku automaatset värskenduste kontrollimise funktsiooni, nõustute ühtlasi Epsoni või kolmandate osapoole serveritest värskendusi automaatselt kontrollima ja vastu võtma, ning käesoleva lepingu tingimused kehtivad ka kõigi selliste uuenduste kohta. 

3.	Muud õigused ja piirangud.  Te kohustute tarkvara mitte muutma, kohandama või tõlkima ning lisaks kohustute tarkvara lähtekoodi mitte pöördprojekteerima, dekompileerima, lahti võtma või muul viisil kättesaadavaks muutma.  Te ei tohi tarkvara rentida, liisida, levitada, laenata kolmandatele osapooltele ega lisada tarkvara tulu teenivasse tootesse või teenusesse.  Teil on lubatud kõik oma tarkvara kasutamise õigused üle anda teisele füüsilisele või juriidilisele isikule tingimusel, et saaja nõustub samuti käesoleva lepingu tingimustega, ning te annate sellele füüsilisele või juriidilisele isikule üle tarkvara koos kõigi koopiate, uuenduste ja varasemate versioonidega ning Epsoni riistvaraga.  Tarkvara on litsentseeritud ühe paketina ja selle komponente ei tohi mingil muul otstarbel kasutamiseks paketist eraldada.  Lisaks kohustute te tarkvara mitte paigutama ühiskasutuses keskkonda, mis on ligipääsetav avaliku võrgu, näiteks Interneti kaudu, või on muul viisil ligipääsetav jaotises 1 nimetatud asukohast väljastpoolt.

4.	Omandiõigus.  Tarkvara omandiõigus ja intellektuaalomandi õigused on endiselt Epsonil või tema litsentsiandjatel ja tarnijatel.  Tarkvara on kaitstud Ameerika Ühendriikide autoriõiguse seadusega, Jaapani autoriõiguse seadustega, rahvusvaheliste autoriõiguse lepingutega ning muude intellektuaalomandi seadustega ja lepingutega.  Teile ei loovutada mitte mingit omandiõigust ega õigusi tarkvara üle ning käesolevat litsentsi ei tohi tõlgendata tarkvara mis tahes õiguste müügilepinguna.  Te kohustute tarkvara koopiatelt mitte eemaldama mis tahes autoriõiguse, kaubamärgi ja registreeritud kaubamärgi märgiseid ning muid omandiõigusi puudutavaid märkusi ning neid mitte muutma.  Kõik õigused, mida ei ole loovutatud, kuuluvad Epsonile ja/või tema litsentsiandjatele ning tarnijatele.  Tarkvara võib sisaldada ka pilte, illustratsioone, kujundeid ja fotosid („materjalid“), mille autoriõigus kuulub Epsonile ja/või tema litsentsiandjatele ja tarnijatele, kes on kaitstud riiklike ja/või rahvusvaheliste intellektuaalomandi seaduste, konventsioonide ja lepingutega.  Selguse huvides (1) kasutatakse materjale ainult mittekaubanduslikel eesmärkidel, (2) materjale redigeeritakse, kohandatakse ja kopeeritakse ainult tarkvaras määratud viisil ja (3) te võite materjale kasutada ainult seaduslikult isiklikul otstarbel koduseks kasutamiseks või muul seadustega lubatud otstarbel. 

5.	Avatud lähtekoodiga ja muud kolmandate osapoolte komponendid. Eespool kirjeldatud litsentsitingimustest sõltumata olete teadlik, et tarkvara teatud komponentidele võivad kehtida kolmandate osapoolte litsentsid, sealhulgas nn avatud lähtekoodiga tarkvara litsentsid, mis tähendab igasuguseid Open Source Initiative’i kohaselt avatud lähtekoodiga litsentsiks liigituvaid tarkvaralitsentse ning sisuliselt sarnaseid litsentse, sealhulgas igasugused litsentsid, milles sellise litsentsi alusel litsentseeritud tarkvara levitamise tingimusena eeldatakse, et turustaja teeb tarkvara kättesaadavaks lähtekoodi vormingus (ehk kolmanda osapoole komponendid, edaspidi „kolmandate osapoolte komponendid”).  Kolmandate osapoolte komponentide loend ja nendega seotud litsentsitingimused (vajadusel) tarkvara teatud versioonide jaoks on esitatud käesoleva lepingu lõpus, asjakohases kasutusjuhendis/CD-l või teie seadmes/tarkvaras kuvatavas litsentsiteabes.  Kolmandate osapoolte komponente hõlmavate litsentsidega nõutud ulatuses kehtivad käesoleva lepingu tingimuste asemel nimetatud litsentside tingimused.  Niivõrd, kuivõrd kolmandate osapoolte komponentide suhtes kohaldatavate litsentside tingimused keelavad mis tahes käesolevas lepingus sisalduva piirangu kolmanda osapoole komponendi suhtes, need piiranguid antud kolmanda osapoole komponendi suhtes ei kohaldu.

6.	Tarkvara mitu versiooni.  Võite saada või hankida tarkvarast rohkem kui ühe versiooni (nt eri töökeskkondade jaoks; kaks või enam tõlkeversiooni; Epsoni serverist alla laaditud või CD-ROM-il olev versioon), kuid sõltumata teie valduses olevate koopiate tüübist või arvust võite kasutada ainult ühte eespool punkti 1 kohaselt litsentseeritud kandjat või versiooni.

7.	Garantiidest ja hüvitamisest keeldumine.  Kui te hankisite tarkvarakandja Epsonilt või edasimüüja vahendusel, tagab Epson, et kandja, millele tarkvara on salvestatud, ei sisalda kasutamise ja materjalide vigu tavapärasel kasutamisel 90 päeva jooksul alates tarnimise kuupäevast.  Kui kandja tagastatakse Epsonile või edasimüüjale, kellelt kandja on saadud, 90 päeva jooksul alates tarnekuupäevast ning kui Epson teeb kindlaks, et kandja on vigane ja et kandjat ei ole väärkasutatud, kuritarvitatud, valesti kasutatud või kasutatud rikkis seadmes, vahetab Epson kandja välja eeldusel, et olete tarkvara koos kõigi selle osade koopiatega Epsonile tagastanud.  Te olete teadlik ja nõustute, et kasutate tarkvara teie enda riisikol.  TARKVARA TARNITAKSE "ON NAGU ON" ALUSEL, ILMA IGASUGUSE GARANTIITA.  EPSON JA TEMA TARNIJAD EI ANNA EGA SAA ANDA ÜHTEGI TARKVARA TOIMIVUSE VÕI SELLE KASUTAMISE TULEMUSLIKKUSE GARANTIID.  Epson ei garanteeri, et tarkvara toimib katkematult, on veavaba, ei sisalda viirusi, muid kahjulikke komponente või haavatavusi või et tarkvara funktsioonid vastavad teie vajadustele või nõuetele. Epsoni ainus ja välistav vastutus ning teile pakutav ainus hüvitis garantii rikkumise korral piirneb Epsoni valikul tarkvara kandja väljavahetamisega või tarkvara ja Epsoni riistvara tagastamisel teile ostuhinna hüvitamisega.  Igasugusele vahetatud tarkvarale kehtib garantii esialgse garantiiperioodi lõpuni või kolmkümmend (30) päeva, olenevalt sellest, kumb tähtaeg on pikem.  Kui eespool mainitud hüvitamine mingil põhjusel ebaõnnestub, piirduvad Epsoni kohustused garantii rikkumise eest ainult Epson riistvara eest makstud ostuhinna hüvitamisega.  Epson ei vastuta võimekuse vähenemise või puudumise eest, mis ei ole põhjustatud Epsoni mõistliku kontrolli all olevatest teguritest.  Piiratud garantii kaotab kehtivuse, kui tarkvara mittetöötamine on tingitud õnnetusest, väärkasutusest või väärast rakendamisest.  ESITATUD PIIRATUD GARANTIID JA HÜVITAMISED ON AINSAD JA ASENDAVAD KÕIKI MUID. EPSON KEELDUB IGASUGUSTEST MUUDEST OTSESTEST VÕI KAUDSETEST GARANTIIDEST, NAGU GARANTIID ÕIGUSTE MITTERIKKUMISE, MÜÜGIKÕLBLIKKUSE JA TEATUD OTSTARBEL KASUTATAVUSE KOHTA.  KUNA TEATUD RIIKIDES VÕI TERRITOORIUMIDEL EI OLE KAUDSETE GARANTIIDE VÄLISTAMINE VÕI PIIRAMINE LUBATUD, EI TARVITSE ANTUD PIIRANG SELLISES RIIGIS TEIE PUHUL KEHTIDA.

8.	Vastutuse piiritlemine.  EPSON VÕI TEMA TARNIJAD EI VASTUTA ÜHEGI OTSESE, KAUDSE, ERAKORRALISE VÕI KAASNEVA KAHJU EEST SUUREMAS KUI KOHALDATAVA SEADUSE ALUSEL LUBATUD MAKSIMAALSES ULATUSES, OLENEMATA SELLEST, KAS KAHJUD TULENEVAD LEPINGUST, RIKKUMISEST (MH HOOLETUS), VAIELDAMATUTEST KOHUSTUSTEST, GARANTIIDE RIKKUMISEST, EKSITEELE VIIMISEST VÕI MUUST SELLISEST, NAGU NÄITEKS SAAMATA JÄÄNUD ÄRIKASUM, ÄRITEGEVUSE KATKEMINE, ÄRITEABE KAOTUS VÕI MUU VARALINE KAHJU, KUI KAHJU TULENEB TARKVARA KASUTAMISEST VÕI KASUTUSKÕLBMATUSEST VÕI KÄESOLEVAST LEPINGUST ISEGI JUHUL, KUI EPSONIT VÕI TEMA ESINDAJAT ON SELLISE KAHJU VÕIMALIKKUSEST TEAVITATUD.  TEATUD RIIKIDES EI OLE TEATUD TEHINGUTE PUHUL KAHJUDE VÄLISTAMINE VÕI PIIRAMINE LUBATUD JA NENDE RIIKIDES VÕIVAD LOETLETUD PIIRANGUD JA VÄLJASTAMISED MITTE KEHTIDA.  

9.	USA valitsuse tarkvarahanked.  Käesolevat jaotis kehtib USA valitsuse (edaspidi „valitsus“) ning lepingu, subsiidiumi, koostöölepingu, „muu tehingu” („MT”) või valitsuse muu tegevusealusel toimivate peatöövõtjate või alltöövõtjate (mis tahes tasandil) suhtes.  Tarkvara vastu võttev valitsus, võimalik peatöövõtja või mis tahes alltöövõtja on teadlik, et tarkvara näol on FAR-i 12. osa, FAR-i alajaotise 27.405 paragrahvi (b) või DFARS-i alajaotise 227.7202 kohaselt tegemist „kaubandusliku” arvutitarkvaraga ning tarkvara valitsusele tarnimise suhtes ei kohaldata ühtegi teist määrust, FAR-i või DFARS-i andmeõiguste klauslit.  Sellest tulenevalt reguleerivad käesoleva lepingu tingimused valitsuse (ja peatöövõtja/alltöövõtja) poolset tarkvara kasutamist ja tarkvara avaldamist, ning asendavad võimaliku lepingu, subsiidiumi, koostöölepingu, MT või muu tegevuse, millele tuginedes tarkvara valitsusele tarnitakse, vastuolulisi tingimusi.  Kui tarkvara ei vasta valitsuse vajadustele, kui käesolev leping on föderaalseaduste mis tahes klausliga vastuolus või kui eespool nimetatud FAR-i ja DFARS-i sätted ei ole kohaldatavad, kohustub valitsus tarkvara kasutamata kujul Epsonile tagastama.

10.	Ekspordi piiramine.  Te nõustute tarkvara mitte tarnima, edastama või eksportima ühessegi riiki ning seda mitte kasutama mingil viisil, mis on Ameerika Ühendriikide ekspordiameti seaduse või muude ekspordiseaduste, piirangute või eeskirjade kohaselt keelatud. 

11.	Lepingu terviklikkus.  Käesolev leping on terviklik tarkvara puudutav osapoolte vaheline leping ja on ülimuslik kõigi tarkvara puudutavate ostutellimuste, teatiste, reklaamide või avaluste suhtes.  

12.	Lepingu siduvus; määratud pooled.  Käesolev leping on siduv ja kehtib selle pooltele, nende õigusjärglastele, määratud pooltele ja õiguslikele esindajatele.  

13.	Osadeks jaotatavus; modifikatsioonid.  Kui mõni käesolevatest sätetest tunnistatakse pädeva jurisdiktsiooni poolt kehtetuks või õigusühiseks (Ameerika Ühendriikides sõltuvalt jaotistest 22.8 ja 22.9), ei mõjuta see ülejäänud lepingu kehtivust, ning leping koos selle tingimustega jääb kehtima ja püsib kohustuslikuna.  Käesolevat lepingut võib muuta ainult kirjalikult koos allkirjastamisega Epson volitatud esindaja poolt.  

14.	Vastutusest vabastamine.  Te kohustuste Epsonit ja tema direktoreid, juhtivtöötajaid, aktsionäre, töötajaid ja esindajaid vastutusest vabastama ja mitte kaasama ning Epsoni taotlusel neid kaitsma igasuguste kahjude, kohustuste, kulude, väljaminekute (sh mõistlikud advokaaditasud), hagide, süüdistuste ja nõuete teest, mis tulenevad (i) teie käesolevast lepingust tulenevate mis tahes kohustuste rikkumisest või (ii) mis tahes tarkvara või Epsoni riistvara kasutamisest.  Kui Epson palub teil end sellise hagi, süüdistuse või nõudega seoses kaitsta, on Epsonil õigus omal kulul kaitsmises osaleda koos enda valitud advokaadiga.  Te ei sõlmi kokkuleppeid seoses kolmandate osapoolte nõuetega, mille puhul Epsonil on õigus saada hüvitist, ilma Epsoni eelneva kirjaliku nõusolekuta.

15.	Lepingu lõpetamine.  Epsoni muid õigusi piiramata lõppevad teie eelneva jaotise 1 kohased litsentsiõigused ja teie jaotises 7 kirjeldatud garantiiõigused automaatselt, kui te ei täida käesolevat lepingut.  Nimetatud õiguste lõppemisel kohustuste te tarkvara ja kõik selle koopiad kohe hävitama.

16.	Võimekus ja volitused lepingut sõlmida.  Te kinnitate, et olete enda elukohariigis või jurisdiktsioonis seaduslikult täisealine ja teil on kõik vajalikud volitused käesoleva lepingu sõlmimiseks, sealhulgas vajadusel oma tööandja luba käesoleva lepingu sõlmimiseks.

17.	Privaatsus, infotöötlus.  Tarkvara võib sisaldada võimekuse Interneti kaudu ühendust luua andmete edastamiseks teie seadmesse ja sellest välja.  Näiteks võib installimise ajal tarkvara panna teie Epsoni riistvara edastama teie Epsoni riistvara kohta teavet, nagu näiteks mudel ja seerianumber, riigi identifikaator, keelekood, operatsioonisüsteemi teave ja Epsoni riistvarakasutuse teave, Epsoni veebisaidile, mis võib teie seadmesse edastada kuvamiseks reklaami või teenuseid puudutavat teavet.  Igasuguse tarkvara kaudu edastatud teabe töötlemine toimub vastavalt kehtivatele andmekaitseseadustele ja Epsoni privaatsusreeglitele, mis on avaldatud aadressil https://global.epson.com/privacy/area_select_confirm_eula.html.  Kohaldatavate seadustega lubatud ulatuses, käesoleva lepingu tingimustele vastavalt ja tarkvara installides nõustute te teie andmete töötlemise ja säilitamisega teie elukohariigis ja/või väljaspool seda.  Kui tarkvarale on lisatud spetsiifilised privaatsusreeglid ja/või kui neid kuvatakse tarkvara kasutamisel (näiteks teatud tarkvararakenduse puhul), on nimetatud spetsiifilised privaatsusreeglid ülimuslikud eespool mainitud Epsoni privaatsusreeglite suhtes.

18.	Kolmandate osapoolte veebisaidid.  Tarkvara sisalduva hüperteksti või muude arvutilinkide kaudu võite pääseda ligi veebisaitidele ja kasutada teatud teenuseid, mis ei ole Epsoni kontrolli all või mida Epson ei halda, vaid mida haldavad kolmandad osapooled.  Te olete teadlik ja nõustute, et Epson ei vastuta selliste kolmandate osapoolte veebisaitide või teenuste eest, sealhulgas nende täpsus, täielikkus, õigeaegsus, kehtivus, autoriõigustele vastavus, seaduslikkus, väärikus, kvaliteet või mõni muu aspekt.  Nende kolmandate osapoolte veebisaitide/teenuste kohta kehtivad erinevad lepingutingimused ning kolmandate osapoolte veebisaitide/teenuste poole pööramisel ja nende kasutamisel seovad teie nende veebisaitide/teenuste lepingutingimused.  Kui käesoleva lepingu ja kolmandate osapoolte veebisaitide/teenuste tingimuste vahel esineb vastuolu, reguleeritakse teie juurdepääsu kolmandate osapoolte veebisaitidele/teenustele ja nende kasutamist vastavate veebisaitide/teenuste lepingutingimustega.  Epsoni tarkvara võib küll sisaldada linke kolmandate osapoolte veebisaitidele/teenustele, aga need lingid ei kujuta endast siiski volitust, kinnitust, sponsorlus ega Epsoni seost sellise veebisaidi/teenuse, sisu, omanike või pakkujatega.  Epson pakub nimetatud linke ainult viitena ja teie jaoks hüvena.  Sellest tulenevalt ei anna Epson selliseid veebisaite/teenuseid puudutavaid lubadusi ega paku mitte mingisugust tuge seoses kolmandate osapoolte veebisaitide või teenustega.  Epson ei ole sellistel veebisaitidel/teenustes leiduvat teavet, tooteid või tarkvara testinud ega saa seetõttu nende kohta esitada lubadusi.  Te olete teadlik, et Epson ei vastuta selliste veebisaitide/teenuste sisu või toimimise eest, ja teie ülesanne on rakendada ettevaatusabinõusid, et vältida viiruseid, usse, Trooja hobuseid ja muud kahjuliku iseloomuga sisu valimist.  Teie ainuisikuliselt otsustate, millisel määral võite kasutada muudel veebisaitidel/teenustes olevat sisu, mille juurde viib teid käesolevas tarkvaras olev link.

           (KUI TE ASUTE AMEERIKA ÜHENDRIIKIDES, KOHALDUVAD TEIE JAOKS SELLE DOKUMENDI JAOTISED 19-23)

19.	Tindi ostmine.  Teatud Põhja-Ameerikas müüdavate Epsoni printeritoodete puhul võib tarkvara kuvada Epsoni tindi ostmise võimaluse.  Kui klõpsate ostmisnuppu, kuvab tarkvara teie seadmes Epsoni riistvara kassetitüübid ja tinditasemed ning annab muud teavet kassettide kohta, näiteks värvid, saadaval olevad kassetisuurused ja tindikassettide hinnad nende ostmisel Epsoni e-poest. 

20.	Allalaaditavad uuendused.  Lisaks võite Epsoni Interneti-saidilt alla laadida värskendusi või tarkvarauuendusi, kui värskendused või uuendused on saadaval.  Kui nõustute tarkvara installimisega, on igasugune Interneti kaudu toimuv andmeedastus ning andmete kogumine ja kasutamine kooskõlas Epsoni kehtivate privaatsusreeglitega ning tarkvara installimisel nõustute, et tegevuse suhtes kohaldatakse sel hetkel kehtivaid privaatsusreegleid.  

21.	Epsoni kontod ja reklaamteated.  Kui te installite tarkvara ja registreerite oma Epson riistvara Epsonis ja/või loote konto Epson Store’is ning annate vastava nõusoleku, siis nõustute, et Epson võib ühendada andmeid, mis on kogutud tarkvara installimisel, Epsoni riistvara registreerimisel ja/või teie Epson Store'i konto loomisel, milleks võivad olla isikuandmed ja mitteisikustatud andmed, ning selliste ühendatud andmete kasutamisega teile Epsoni reklaamide või teenuste info saatmiseks.  Kui te ei soovi saada teavet oma Epson riistvara kohta ega saada reklaame või teenuste infot, saate need funktsioonid keelata Windowsi süsteemis draiveri seire-eelistuste kaudu.  Maci operatsioonisüsteemis saate vastavad funktsioonid keelata, eemaldades tarkvaraprogrammid Epson Customer Research Participation ja Low Ink Reminder.

22.	VAIDLUSED, VAHEKOHUS JA ÕIGUS OSALEDA KOLLEKTIIVHAGIDES 

22.1	Vaidlused.  Käesoleva jaotise 22 tingimusi kohaldatakse kõigi teie ja Epsoni vaheliste vaidluste suhtes. Mõistet „vaidlus“ käsitletakse kõige laiemas seadustes lubatud tähenduses ning selleks on igasugune teie ja Epsoni vaheline käesolevat lepingut, tarkvara, Epsoni riistvara või muu teie ja Epsoni vahelist tehingut puudutav vaidlus, nõue või hagi, mille aluseks on leping, garantii, lubadus, pettus, rikkumine, tahtlik rikkumine, seadus, määrus või muu õiguslik või võrdväärne põhjus.  „VAIDLUS“ EI HÕLMA INTELLEKTUAALOMANDI NÕUDEID, ehk täpsemalt nõudeid või hagisid seoses (a) kaubamärgi rikkumise või hägustamisega, (b) patendirikkumisega, (c) autoriõiguste rikkumisega või väärkasutamisega või (d) ärisaladuse väärkasutamisega („IO-nõue“).  Teie ja Epson nõustute, et jaotisest 22.6 olenemata otsustab selle, kas hagi või kollektiivhagi on IO-nõue või mitte, kohus, mitte vahekohtunik. 

22.2	Siduv vahekohtumenetlus.  Teie ja Epson nõustute, et kõik vaidlused lahendatakse siduva vahekohtumenetluse teel vastavalt käesolevale lepingule.  VAHEKOHTUMENETLUS TÄHENDAB, ET TE LOOBUTE ÕIGUSEST VANDEKOHTUGA VÕI KOHTUNIKUGA MENETLUSELE JA TEIE APELLATSIOONIVÕIMALUSED ON PIIRATUD.  Vastavalt käesolevale lepingule haldab siduvat vahekohtumenetlust riiklikult tunnustatud vahekohtuasutus JAMS vastavalt tema menetlusnõuetele tarbijavaidluste osas, välja arvatud reeglid, mis lubavad liidetud või kollektiivhagi vahekohtumenetlust (täpsemalt menetlust vt jaotisest 22.6 allpool).  Teie ja Epson mõistate ja nõustute, et (a) föderaalse vahekohtu seadus (9 USC § 1 jj) reguleerib käesoleva jaotise 22 tõlgendamist ja täitmist; (b) käesolev leping meenutab riikidevahelise kaubanduse tehingut ja (c) käesolev jaotis 22 jääb kehtima ka käesoleva lepingu lõppemisel. 

22.3	Vahekohtueelsed sammud ja teatamine.  Teie ja Epson lepite kokku, et enne vahekohtumenetluse nõude esitamist proovite kuuekümne (60) päeva jooksul lahendada vaidluse mitteametlikult.  Kui Epson ja teie ei jõua vaidluse lahendamise osas kokkuleppele kuuekümne (60) päeva jooksul, võite teie või Epson algatada vahekohtumenetluse. Teade Epsonile tuleb saata aadressile: Epson America, Inc., ATTN: Legal Department, 3840 Kilroy Airport Way, Long Beach, CA 90806 („Epsoni aadress“).  Teile saadetud vaidluste teade saadetakse teie kõige uuemale aadressile, mis on Epsoni jaoks teada.  Seetõttu on oluline meile teatada teie aadressi muutumisest e-posti teel aadressil EAILegal@ea.epson.com või kirjutades meile eespool mainitud Epsoni aadressil.  Vaidluse teade peab sisaldama saatja nime, aadressi ja kontaktandmed, vaidluse aluseks olevaid fakte ja teavet taotletud hüvitise kohta („vaidluse teade“).  Pärast vaidluse teate kättesaamist üritate teie koos Epsoniga vaidluse lahendada heas usus enne vahekohtumenetluse alustamist. 

22.4	Väikesemahuliste nõuete kohus.  Eeltoodust olenemata võite esitada oma riigi või kohaliku omavalitsuse väikesemahuliste nõuete kohtusse individuaalse hagi, kui hagi kuulub selle kohtu pädevusse ja seda menetletakse ainult selles kohtus. 

22.5	KOLLEKTIIVHAGIDEST JA KOLLEKTIIVSETEST VAHEKOHTUMENETLUSEST KEELDUMINE.  TEIE JA EPSON LEPITE KOKKU, ET KUMMALGI OSAPOOLEL ON ÕIGUS VAIDLUSI ALGATADA AINULT INDIVIDUAALSELT, MITTE HAGEJANA VÕI LIIKMENA KOLLEKTIIVHAGI VÕI ESINDAJAMENETLUSES, SEALHULGAS NÄITEKS FÖDERAALSED VÕI OSARIIGI KOLLEKTIIVHAGID VÕI VAHEKOHTUMENETLUSED. KOLLEKTIIVHAGEMISE ÕIGUSAKTID, KOLLEKTIIVHAGI VAHEKOHTUMENETLUSED, ERAESINDAJAGA ÜLDHAGID JA KÕIK VÕIMALIKUD MUUD MENETLUSED, MILLES HAGEJA TOIMIB ESINDAJA KAUDU, POLE LUBATUD.  ARVESTADES KÄESOLEVAS JAOTISES KIRJELDATUD VAHEKOHTUMENETLUST EI TOHI VAHEKOHTUNIK ÜHENDADA VÕI KONSOLIDEERIDA ROHKEM KUI ÜHE OSAPOOLE NÕUDEID ILMA KÕIKIDE MÕJUTATUD OSAPOOLTE KIRJALIKU NÕUEOLEKUTA SELLISE VAHEKOHTUMENETLUSEGA. 

22.6	Vahekohtumenetlus.   Kui teie või Epson algatab vahekohtumenetlust, reguleeritakse vahekohtumenetlust vastavalt JAMS-i reeglitele, mis kehtivad hagi esitamise ajal, välja arvatud reeglid, mis lubavad kollektiivhagi alusel või esindaja algatatud vahekohtumenetlust („JAMS-reeglid“); reeglid on kättesaadavad aadressil http://www.jamsadr.com või helistades numbril 1-800-352-5267 ja vastavalt käesolevas lepingus sätestatud reeglitele.  Kõik vaidlused lahendab üks neutraalne vahekohtunik ja mõlemal poolel on mõistlik võimalus osaleda vahekohtuniku valimisel.  Vahekohtunik on seotud käesoleva lepingu tingimustega.  Ainult vahekohtunikul ning mitte ühelgi föderaalsel, riiklikul või kohalikul kohtul või asutusel on ainupädevus lahendada kõik käesoleva lepingu tõlgendamisest, kohaldatavusest, täitmisele pööratavusest või formuleerimisest tulenevad vaidlused, sealhulgas kõik väited, et kogu käesolev leping või osa sellest on tühine või tühistatav.  Sõltumata volituste laialdasest delegeerimisest vahekohtunikule võib kohus otsustada piiratud ulatuses, kas nõude või hagi aluseks on IO-nõue, mis on välistatud eespool jaotises 22.1 esitatud määratluses „vaidlused“.  Vahekohtunikul on õigus määrata hüvitis seaduse või õiglase kohtumõistmise alusel.  Vahekohtunik võib teile määrata sarnaseid kahjuhüvitisi kui kohus ning võib määrata deklaratiivse või kohustusliku hüvitise ainult ühe hüvitist taotleva poole kasuks ja ainult ulatuses, mis võimaldab selle osapoole ühe nõude rahuldamist.  Teatud juhul võivad vahekohtumenetluse kulud ületada kohtuprotsessi kulusid ning vahekohtumenetluses võib avastusõigus olla väiksem kui kohtus.  Vahekohtuniku otsus on siduv ja seda võib kasutada pädevas kohtus otsuse alusena. 

Te võite osaleda vahekohtu istungil telefoni teel.  Kui vahekohtu istungit ei korraldata telefoni teel, toimub istung kohas, mis on mõistlikult ligipääsetav teie peamisest elukohast või Orange’i maakonnast Californias.

a)	Vahekohtumenetluse algatamine.  Kui teie või Epson otsustate esitada vaidluse kohta hagi, nõustuvad mõlemad pooled järgmise menetlusega: 

(i)	Vahekohtunõudluse koostamine.  Nõue peab sisaldama vaidluse kirjeldust ja taotletavate hüvitiste määra.  Vahekohtunõudluse koopia leiate aadressilt http://www.jamsadr.com („Vahekohtunõudlus“). 

(ii)	Saatke kolm vahekohtunõude koopiat ja asjakohane lõiv hagi esitamise eest aadressil: JAMS, 500 North State College Blvd., Suite 600 Orange, CA 92868, U.S.A.

(iii)	Saatke üks vahekohtunõude koopia teisele osapoolele (sama aadress nagu vaidluse teates) või esitage kokkulepitud viisil. 

b)	Kuulamise viis.  Vahekohtumenetluse käigus võidakse võimalik hüvitispakkumise summa vahekohtunikule avaldada alles pärast seda, kui vahekohtunik on määranud summa, mis on teil või Epsonil õigus saada.  Vahekohtumenetluse käigus võib lubada avaldada või vahetada vaidlusega seotud eelisõigust mitteandvat teavet.

c)	Vahekohtu tasud.  Epson maksab või (kui see on asjakohane) nõuab teilt välja kõik käesoleva lepingu sätete alusel (teie või Epsoni) algatatud vahekohtumenetluste JAMS-i hagi esitamise ja vahekohtu tasud. 

d)	Otsus teie kasuks.  Vaidluste puhul, milles teie või Epsoni soovitava hüvitise suurus ilma advokaaditasude ja kuludeta on 75 000 USD-d või vähem, ning kui vahekohtunik otsustab teie kasuks hüvitise mis on suurem kui Epsoni viimane kirjalik pakkumine vaidluse lahendamiseks, siis Epson: (i) maksab teile 1000 dollarit või otsuse järgse summa, olenevalt sellest, kumb on suurem; (ii) maksab teile teie mõistlike advokaaditasude summa kahekordselt, kui olete neid tasunud; ja (iii) hüvitab teile kõik kulud, mis teie advokaat on vaidluse uurimise, ettevalmistamise ja vahekohtumenetluse käigus mõistlikult kulutanud (sealhulgas eksperditasud ja -kulud).  Kui teie ja Epson ei ole vastavalt kirjalikult kokku leppinud, määrab vahekohtunik lõivud, tasud ja kulud, mida Epson käesoleva jaotise 22.6d) kohaselt peab maksma.

e)	Advokaaditasud.  Epson ei taotle selliste omapoolsete advokaaditasude ja -kulude hüvitamist, mis on seotud käesoleval lepingul põhineva vaidluse lahendamisega vahekohtumenetluse teel.  Teie õigus advokaaditasude ja -kuludele hüvitamisele vastavalt jaotisele 22.6(d) ei piira teie õigusi advokaaditasude ja -kulude suhtes vastavalt kehtivatele seadustele; vaatamata eeltoodule ei tohi vahekohtunik advokaaditasusid ja -kulusid välja mõista kahekordselt. 

22.7	Loobumine.  Te võite loobuda (ennast eemaldada) käesolevas lepingus sätestatud lõplikust, siduvast, individuaalsest vahekohtumenetlusest ning kollektiivhagist ja esindusmenetlusest keeldumisest, saates Epsoni aadressil vastava kirjaliku teate kolmekümne (30) päeva jooksul pärast käesoleva lepinguga nõustumist (ehk näiteks tarkvara ostmist, allalaadimist, installimist või muud asjakohast Epsoni riistvara, toodete ja teenuste kasutamist), teatades (i) enda nime ja (ii) postiaadressi ning (iii) formuleerides taotluse end käesolevas jaotises 22 sätestatud lõplikust siduvast individuaalsest vahekohtumenetlusest ja kollektiivhagist või esindusmenetlusest keeldumisest eemaldada.  Juhul, kui te loobute eelpool kirjeldatud protseduuri järgides, jäävad kõik muud lepingutingimused kehtima, sealhulgas enne kohtuvaidlust teatamise nõue. 

22.8	Jaotise 22 muudatused.  Olenemata käesoleva lepingu sätetest nõustute teie ja Epson sellega, et kui Epson teeb käesolevas lepingus mis tahes muudatusi vaidluste lahendamise menetluse ja kollektiivhagis osalemisest keeldumise sätetes (välja arvatud Epsoni aadressi muutmine), on Epsonil teie nõusolek muudatuse kohaldamiseks.  Kui te ei ole nõus kohaldatava muudatusega, nõustute te ühtlasi osapoolte vahelised vaidlused lahendama vastavalt käesolevas jaotises 22 sätestatule (või lahendama vaidlused jaotises 22.7 sätestatud viisil, kui olete lepingust loobunud õigeaegselt pärast lepinguga esmakordset nõustumist).

22.9	Eraldatavus.  Kui selgub, et mõni käesoleva jaotise 22 säte on jõustamatu, eraldatakse see säte ülejäänud lepingust ning ülejäänud leping jääb jõusse ja kehtivaks.  Eeltoodut ei kohaldata kollektiivhagi või esindusmenetluses osalemises keelamise suhtes vastavalt jaotisele 22.5.  See tähendab, et kui selgub, et jaotis 22.5 on jõustamatu, kaotab kogu jaotis 22 (ning ainult jaotis 22) kehtivuse ja muutub tühiseks. 

23.	New Jersey residentidele.  OLENEMATA KÄESOLEVAS LEPINGUS SÄTESTATUD TINGIMUSTEST, KUI ÜKSKÕIK MILLINE JAOTISTE 7 JA 8 SÄTE ON NEW JERSEY SEADUSTE KOHASELT JÕUSTAMATU, TÜHINE VÕI KOHALDAMATU, SIIS VASTAVAT SÄTET TEIE SUHTES EI KOHALDATA, KUID ÜLEJÄÄNUD LEPING JÄÄB TEIE JA EPSONI SUHTES SIDUVAKS.  KÄESOLEVA LEPINGU SÄTETEST SÕLTUMATA EI OLE MITTE MISKI KÄESOLEVAS LEPINGUS SÄTESTATUST MÕELDUD, KASUTATAV EGA TÕLGENDATAV SELLEKS, ET PIIRATA TEIE MIS TAHES ÕIGUSI, MIS TULENEVAD TARBIJALEPINGU-, GARANTII- JA TEATAMISE SEADUSEST.  

Red. detsembris 2018
