EPSONS SLUTBRUGERAFTALE OM SOFTWARELICENS

BEMÆRKNING TIL BRUGEREN: LÆS DENNE AFTALE OMHYGGELIGT INDEN DETTE PRODUKT INSTALLERES ELLER TAGES I BRUG. HVIS DU BOR I USA, GÆLDER AFSNIT 19-23 I DETTE DOKUMENT FOR DIG. AFSNIT 22 INDEHOLDER EN BINDENDE VOLDGIFTSBESTEMMELSE, DER BEGRÆNSER DINE MULIGHEDER FOR AT STARTE EN RETSSAG OVER FOR EN DOMSTOL ELLER JURY. BESTEMMELSEN BETYDER OGSÅ AT DIN RET TIL AT DELTAGE I KOLLEKTIVE SØGSMÅL OG VOLDGIFTSSAGER I BESTEMTE SAGER FRAFALDER. DER ER EN "FRAVALGSMULIGHED" I AFSNIT 22.7 TIL PERSONER, DER IKKE ØNSKER AT GIVE AFKALD PÅ MULIGHEDEN FOR VOLDGIFTSSAGER OG KOLLEKTIVE SØGSMÅL.

Dette er en juridisk aftale ("Aftale") mellem dig (en person eller enhed, der i det følgende benævnes "dig") og Seiko Epson Corporation (herunder dets datterselskaber, "Epson") om de medfølgende softwareprogrammer, herunder alle relaterede dokumenter, firmware eller opdateringer (i det følgende benævnt "Softwaren"). Softwaren leveres af Epson og virksomhedens leverandører, og er kun til brug sammen eksterne computerprodukter af mærket Epson ("Epson-hardware"). INDEN SOFTWAREN INSTALLERES, KOPIERES ELLER PÅ ANDEN MÅDE BRUGES, SKAL DU LÆSE OG ACCEPTERER VILKÅRENE OG BETINGELSERNE I DENNE AFTALE, HERUNDER EPSON FORTROLIGHEDSPOLITIK, der står i afsnit 17.  Hvis du er enig, skal du klikke på knappen Accepter (eller "OK" eller en lignende repræsentation af aftalen) nedenfor.  Hvis du ikke accepterer vilkårene i denne aftale, skal du klikke på knappen Afvis (eller "AFSLUT", "Annuller" eller en lignende repræsentation af en afvisning) og sende softwaren sammen med emballagen og tilhørende materialer retur til Epson eller købsstedet, og bede om en fuld refusion.

1.	Licensgivning.  Epson giver dig en begrænset, ikke-eksklusiv licens til (i) at downloade, installere og bruge softwaren til personlig og intern forretningsbrug på harddiske eller andre computerlagringsenheder, eller i tilfælde af et softwareprogram (også kaldet "software"), på smarttelefonen, tabletten eller anden mobilenhed (samlet kaldet "enhed"), forudsat at softwaren (i) kun bruges på et enkelt sted (f.eks. et hjem, kontor eller forretningssted) eller i tilfælde af en mobilenhed, på en enhed ejet eller på anden måde styret af dig, og (ii) Kun i forbindelse med Epson-hardware, der er ejet af dig.  Andre brugere af Epson-hardwaren, der er forbundet til dit netværk, må godt bruge softwaren, forudsat at du sikrer, at sådanne brugere kun bruger softwaren i overensstemmelse med denne aftale.  Du accepterer, at du er den ansvarlig for eventuelle erstatningskrav der måtte opstå, som følge af brugen af sådanne brugere, og at Epson holdes skadesløs. Du må gerne lave sikkerhedskopier af softwaren, hvis det er nødvendigt, forudsat at sikkerhedskopien kun bruges til at understøtte din brug af Epson-hardwaren. 

2.	Opgraderinger og opdateringer.  Hvis du køber eller modtager en opgradering, opdateret version, ændret version eller tilføjelser til eller fra softwaren fra Epson, er opgraderingen, den opdaterede version, den ændrede version eller tilføjelsen en del af denne software som hører under denne aftale.  Du anerkender, at Epson ikke har nogen forpligtelse til at give dig opdateringer (som angivet nedenfor i dette afsnit 2) til softwaren. Men fra tid til anden vil Epson muligvis udgive opdaterede versioner af softwaren, og softwaren opretter muligvis automatisk forbindelse til Epson eller tredjepartsservere via internettet for at se, om der er nye opdateringer til softwaren, såsom fejlrettelser, patches, opgraderinger, ekstra eller forbedrede funktioner, plug-ins eller nye versioner (samlet "opdateringer"), hvorefter softwaren muligvis enten (a) automatisk opdatere den aktuelle softwareversion, du bruger på din personlige enhed, eller (b) giver dig mulighed for manuelt at downloade de relevante opdateringer.  Hvis du installerede EPSON Software Updater og ikke ønsker at lade Epson se, om der er nye opdateringer til softwaren, kan du deaktivere denne funktion ved at afinstallere EPSON Software Updater.  Ved at installere softwaren og ikke deaktivere de automatiserede opdateringstjek, accepterer du hermed at systemet automatisk anmoder om og modtager opdateringer fra Epson eller tredjepartsservere, og at vilkårene i denne aftale gælder for alle disse opdateringer. 

3.	Andre rettigheder og begrænsninger.  Du accepterer ikke at ændre, tilpasse eller oversætte softwaren og desuden acceptere, at du ikke forsøger at omdanne, dekompilere, adskille eller på anden måde forsøge at finde kildekoden til softwaren.  Du må ikke leje, lease, distribuere eller låne softwaren til tredjeparter eller integrere softwaren i et indtægtsgenererende produkt eller tjeneste.  Du må gerne overføre alle dine brugsrettigheder til softwaren til en anden person eller juridisk enhed, forudsat at modtageren også er indforstået med vilkårene i denne aftale, og at softwaren, herunder alle kopier, opdateringer og tidligere versioner, samt Epson-hardwaren, overføres til en sådan person eller enhed.  Softwaren er licenseret som en enkelt enhed, og dens komponentprogrammer må ikke adskilles til anden brug.  Endvidere accepterer du ikke at placere softwaren på eller i et fælles miljø, der er tilgængelig via et offentligt netværk, såsom internettet eller steder, der på anden måde er tilgængeligt for andre uden for det enkelte sted, der er tale om i afsnit 1 ovenfor.

4.	Ejerskab.  Titlen, ejerskabsrettighederne og immaterialrettighederne i og til softwaren tilhører Epson eller dets licensgivere og leverandører.  Softwaren er beskyttet af ophavsretsloven i USA og Japan og internationale traktater om ophavsret, samt andre love og traktater om intellektuel ejendomsret.  Ingen titler eller ejerskab af softwaren kan overføres til dig, og denne licens må ikke fortolkes som et salg af rettigheder i softwaren.  Du accepterer ikke at fjerne eller ændre nogen oplysninger om ophavsret, varemærker, registreret varemærker og andre ejerskabsrelaterede oplysninger på nogen af kopierne af softwaren.  Epson og/eller virksomhedes licensgivere og leverandører forbeholder sig alle rettigheder, der ikke er givet.  Softwaren kan også indeholde billeder, illustrationer, design og fotos ("materialer"), og ophavsret til sådant materiale tilhører Epson og/eller virksomhedens licensgivere og leverandører, og de er beskyttet af nationale og/eller internationale love om intellektuel ejendomsret, konventioner og traktater.  Følgende oplysninger er for klarhedens skyld: (1) Materialerne kun anvendes til ikke-kommercielle formål (2) Materialerne må kun redigeres, justeres og kopieres på den måde, som softwaren er beregnt til, og (3) Du må kun bruge materialerne til lovlig personlig brug, brug i hjemmet og som ellers tilladt i henhold til loven. 

5.	Open Source og andre tredjepartskomponenter. Uanset ovenstående licenstilladelse anerkender du, at visse dele af softwaren kan være omfattet af tredjepartslicenser, herunder såkaldte "open source"-softwarelicenser, hvilket betyder at alle softwarelicenser, der er godkendt som open source-licenser af Open Source Initiative og alle væsentligt lignende licenser - herunder, men ikke begrænset til - enhver licens, der som betingelse for distribution af softwaren, der er licenseret med en sådan licens, kræver, at distributøren stiller softwaren til rådighed i kildekodeformatet (sådanne tredjepartskomponenter, efterfølgende kaldet "tredjepartskomponenter").  En liste over komponenter fra tredjeparter og tilhørende licensvilkår (efter behov) for bestemte versioner af softwaren, kan findes for enden af denne aftale, i relevante brugervejledninger/cd'er eller i licensoplysningerne, der står på din enhed/i softwaren.  I det omfang der kræves af licenser, der dækker tredjepartskomponenter, gælder vilkårene for sådanne licenser i stedet for vilkårene i denne aftale.  I det omfang vilkårene i licenserne, der gælder for tredjepartskomponenter, forbyder nogen af begrænsningerne i denne aftale med hensyn til sådanne tredjepartskomponenter, gælder sådanne begrænsninger ikke for sådan tredjepartskomponenter.

6.	Flere versioner af software.  Du kan modtage eller hente softwaren i mere end en version (f.eks. til forskellige operativmiljøer, versioner i to eller flere sprog, downloadede versioner fra en Epson-serveren eller fra en cd), men uanset hvilken type eller hvor mange kopier du modtager, må du stadig kun bruge det medie eller den version, der passer til den licens, der er givet i afsnit 1 ovenfor.

7.	Ansvarsfraskrivelse for garanti og afhjælpning.  Hvis du har fået softwaren via medier fra Epson eller en forhandler, garanterer Epson, at mediet som softwaren er på, er fri for fejl i håndværk og materialer under normal brug i 90 dage fra leveringsdatoen til dig.  Hvis mediet returneres til Epson eller forhandleren, som mediet blev købt af inden for 90 dage efter leveringsdatoen, og hvis Epson bestemmer, at mediet er defekt og at det ikke er blevet misbrugt, brugt forkert eller brug med defekt udstyr, erstatter Epson mediet, når softwaren er blevet returneret til Epson, herunder alle kopier af alle delene af softwaren.  Du anerkender og accepterer, at brugen af softwaren udelukkende er på egen risiko.  SOFTWAREN LEVERES "SOM DEN ER" OG UDEN NOGEN FORMER FOR GARANTI.  EPSON OG VIRKSOMHEDES LEVERANDØRER KAN IKKE GIVE NOGEN GARANTI FOR YDELSEN ELLER RESULTATERNE, DER EVENTUELT OPNÅS VED BRUG AF SOFTWAREN.  Epson garanterer ikke, at softwarens virker uafbrudt, fejlfri, fri for virus eller andre skadelige komponenter eller sårbarheder, eller at softwarens funktioner vil opfylde dine behov eller krav. Epsons eneste og eksklusive ansvar og dit eneste krav ved brud på garantien er begrænses til, enten - efter Epsons eget valg - udskiftning af mediet til softwaren eller tilbagebetaling af dine penge ved returnering af softwaren og Epson-hardwaren.  Al udskiftet software er berettiget til resten af den oprindelige garantiperiode eller tredive (30) dage, alt efter hvad der er længst.  Hvis ovennævnte afhjælpning af en eller anden grund mislykkedes, er Epsons fulde ansvar ved brud på garantien begrænset til tilbagebetaling af den pris, der er betalt for Epson-hardwaren.  Epson er ikke ansvarlig for forsinkelser i produktets ydeevne, eller hvis produktet ikke virker på grund af årsager, der med rimelighed kan forventes at have kontrol over.  Denne begrænsede garanti annulleres, hvis der opstår fejl i softwaren som følge af en ulykke, misbrug eller forkert brug.  DE ANGIVNE BEGRÆNSEDE GARANTIER OG AFHJÆLPNINGER ER EKKLUSIVE OG GÆLDER I STEDET FOR ALLE ANDRE. EPSON FRALÆGGER SIG ALLE ANDRE GARANTIER, BÅDE UDTRYKKELIGT OG UNDERFORSTÅET, HERUNDER - OG UDEN BEGRÆNSNING - ALLE GARANTIER FOR IKKE-OVERTRÆDELSE, SALGBARHED OG EGNETHED TIL ET BESTEMT FORMÅL.  MEN NOGLE LANDE OG RETSKREDSE TILLADER IKKE EKSKLUSIONER ELLER BEGRÆNSNINGER AF UNDERFORSTÅEDE GARANTIER, OG I SÅDANNE TILFÆLDE, GÆLDER OVENSTÅENDE BEGRÆNSNING MULIGVIS IKKE FOR DIG.

8.	Ansvarsbegrænsning.  I DET OMFANG DET ER TILLADT I HENHOLD TIL GÆLDENDE LOV, KAN EPSON ELLER VIRKSOMHEDES LEVERANDØRER IKKE HOLDELS ANSVARLIG FOR EVENTUELLE SKADER, HVERKEN DIREKTE, INDIREKTE, I SÆRLIGE TILFÆLDE, VED UHELD ELLER FØLGESKADER, UANSET OM DE OPSTÅR I HENHOLD TIL KONTRAKT, ERSTATNINGSANSVAR (HERUNDER FORSØMMELIGHED), STRIKT ANSVAR, KRÆNKELSE AF GARANTIEN, VILDLEDELSE ELLER PÅ ANDEN MÅDE, HERUNDER, OG IKKE BEGRÆNSET TIL, SKADER FOR TAB AF VIRKSOMHEDSPROFIT, FORRETNINGSAFBRYDELSER, TAB AF VIRKSOMHEDSINFORMATION ELLER ANDRE PEKUNIÆRE TAB, SOM FØLGE AF BRUG AF ELLER MANGLENDE EVNE TIL AT BRUG SOFTWAREN, ELLER SOM FØLGE AF DENNE AFTALE, SELVOM EPSON ELLER VIRKSOMHEDENS REPRÆSENTANT ER BLEVET INFORMERET OM MULIGHEDEN FOR SÅDANNE SKADER.  NOGLE LANDE TILLADER IKKE UDELUKKELSE ELLER BEGRÆNSNING AF SKADER UNDER BESTEMTE TRANSAKTIONER, OG I SÅDANNE LANDE GÆLDER OVENSTÅENDE BEGRÆKSNINGER OG UDELUKKELSER MULIGVIS IKKE.  

9.	Køb af softwaren fra staten i USA.  Dette afsnit gælder for alle køb af softwaren af eller for regeringen i USA ("regeringen") eller af en hovedentreprenør eller underentreprenør (på alle niveauer) der har en kontrakt eller har en tilskudsaftale, "anden transaktion" ("OT" ) eller anden aktivitet med regeringen.  Ved acceptering af levering af softwaren, accepterer regeringen, alle hovedentreprenører og alle underentreprenør, at softwaren kategoriseres som en "kommerciel" computersoftware, som defineret i FAR stk.12, afsnit (b) i FAR understykke 27.405 eller DFARS understykke 227.7202, og at ingen anden regulering eller FAR- eller DFARS-databeskyttelsesklausul gælder for levering af denne software til regeringen.  Derfor er betingelserne og vilkårene i denne aftale gældende for regeringens (og hovedentreprenørens og underleverandørens) brug og offentliggørelse af softwaren, og aftalen erstatter eventuelle modstridende vilkår og betingelser i kontrakten, tilskudsaftalen, samarbejdsaftalen, OT og alle andre aktiviteter relateret til softwaren, der leveres til regeringen.  Hvis denne software ikke lever op til regeringens behov, hvis denne aftale på nogen måde er uforenlig med den føderale lovgivning eller hvis de ovennævnte FAR- og DFARS-bestemmelser ikke overholdes, accepterer regeringen at softwaren skal returneres, ubrugt, til Epson.

10.	Eksportrestriktion.  Du accepterer, at softwaren ikke vil blive afsendt, overført eller eksporteret til noget land eller blive brugt på nogen måde, som er forbudt i henhold til USAs eksportlov eller andre eksportlove, restriktioner eller bestemmelser. 

11.	Hele aftalen.  Denne aftale er hele aftalen mellem parterne, der er relateret til softwaren og den gælder over alle andre købsordre, kommunikation, reklame eller repræsentation vedrørende softwaren.  

12.	Bindende aftale, erhverver.  Denne aftale er bindende for og gælder for parterne heri og deres respektive efterfølgere, tildeler og juridiske repræsentanter.  

13.	Individualitet, modifikationer.  Hvis nogen bestemmelser heri er fundet ugyldige eller uhåndhævelige af en retsinstans med kompetence (underlagt afsnit 22.8 og 22.9 hvis du befinder dig i USA), påvirker den ikke aftalens gyldighed, som forbliver gyldig og retsgyldig i henhold til dens vilkår.  Denne aftale må kun ændres skriftligt, med underskrift fra en autoriseret repræsentant for Epson.  

14.	Skadeserstatning.  Du accepterer - på Epsons anmodning - at forsvare og at holde Epson og dets direktører, officerer, aktionærer, medarbejdere og agenter skadesløse fra og imod alle tab, gældsomkostninger, skader, omkostninger, udgifter (herunder rimelige advokatsalærer), sagsanlæg, påstande og krav som følge af (i) ethvert brud på nogen af dine forpligtelser i denne aftale og (ii) enhver brug af softwaren og Epson-hardwaren.  Hvis Epson beder dig om at forsvare en sådan handling, retssag eller påstand, har Epson ret til - på egen regning - at deltage i forsvaret deraf med rådgivere af eget valg.  Du kan ikke afgøre sagen mod nogen tredjepart, hvor Epson har ret til erstatning, uden forudgående skriftlig godkendelse fra Epson.

15.	Opsigelse.  Uden at det berører andre rettigheder, som Epson har, opsiges dine licensrettigheder under afsnit 1 ovenfor og dine garantierettigheder i henhold til afsnit 7 ovenfor automatisk, hvis du ikke overholder denne aftale.  Ved opsigelse af sådanne rettigheder accepterer du, at softwaren og alle kopier heraf straks destrueres.

16.	Kapacitet og myndig til at skrive kontrakt.  Du repræsenterer, at du har den lovlige myndighedsalder i dit land eller retskreds og at du har alle nødvendige beføjelser til at indgå denne aftale, herunder, hvis relevant, din arbejdsgivers tilladelse til at indgå denne aftale.

17.	Fortrolighed, behandling af oplysninger.  Softwaren er muligvis i stand til at oprette forbindelse til internettet for at overføre data til og fra din enhed.  Hvis du f.eks. Installerer softwaren, kan softwaren få din enhed til at sende oplysninger om din Epson-hardware, f.eks. model og serienummer, landidentifikator, sprogkode, operativsystemoplysninger og brugsoplysninger om Epson-hardwaren til et Epson-websted, som muligvis vil sende salgsfremmende oplysninger eller serviceoplysninger tilbage til din enhed med formål at vise dem til dig.  Enhver behandling af oplysninger, der leveres via softwaren, skal være i overensstemmelse med den gældende databeskyttelseslov og Epsons fortrolighedspolitik, der kan findes på https://global.epson.com/privacy/area_select_confirm_eula.html.  I det omfang det er tilladt i henhold til gældende love, giver du dit samtykke til behandling og opbevaring af dine oplysninger i og/eller uden for dit bopælsland, når du accepterer vilkårene i denne aftale og når softwaren installeres.  Hvis der findes en specifik fortrolighedspolitik i softwaren og/eller som vises, når du bruger softwaren (dette er tilfældet i visse softwareprogrammer), gælder en sådan fortrolighedspolitik over Epsons fortrolighedspolitik, der er angivet ovenfor.

18.	Tredjepartshjemmesider.  Du kan, via hypertekst eller andre computerlinks i softwaren, få adgang til websider og bruge bestemte tjenester, der ikke styres eller drives af Epson, men derimod en tredjepart.  Du anerkender og accepterer, at Epson ikke er ansvarlig for sådanne tredjepartswebsider eller -tjenester, herunder deres nøjagtighed, fuldstændighed, aktualitet, gyldighed, overholdelse af ophavsret, lovlighed, anstændighed, kvalitet eller nogen anden side heraf.  Disse tredjepartswebsider/tjenester er underlagt forskellige vilkår og betingelser, og når du åbner og bruger tredjepartswebsider/tjenester, er du juridisk bundet af vilkårene for disse websider/tjenester.  Hvis der er en konflikt mellem denne aftale og vilkårene og betingelserne for en tredjepartswebside/tjeneste, gælder vilkårene for tredjepartswebsiden/tjenestem med hensyn til din adgang og brug af disse websider/tjenester.  Selv om Epson muligvis viser et link til en tredjepartswebside/tjeneste i softwaren, er et sådant link ikke en godkendelse, støtte, sponsorering eller tilknytning til Epson med hensyn til sådanne websider/tjenester, deres indhold, deres ejere eller deres udbydere.  Epson viser kun sådanne links som reference og for bekvemmelighedens skyld.  Epson repræsenterer på ingen måde sådanne websider/tjenester og tilbyder ikke nogen service relateret til sådanne tredjepartswebsider eller -tjenester.  Epson har ikke afprøvet nogen oplysninger, produkter eller software, der findes på sådanne websider/tjenester, og kan, med respekt, derfor ikke på nogen måde repræsentere disse.  Du accepterer, at Epson ikke er ansvarlig for indholdet eller driften af sådanne websider/tjenester, og det er op til dig at tage forholdsregler for at sikre at det du vælger, uanset hvad, er fri for ting som virus, worms, trojanske heste og andre ødelæggende elementer.  Du, alene er ansvarlig for at beslutte, i hvilket omfang du kan bruge indhold på andre websider/tjenester, som der linkes til i denne software.

(HVIS DU BOR I USA, GÆLDER FØLGENDE AFSNIT 19-23 FOR DIG)

19.	Køb af blæk.  I visse Epson-printerprodukter, der sælges i Nordamerika, vises der muligvis også en mulighed for at købe blæk fra Epson i softwaren.  Hvis du klikker på køb-knappen, får softwaren din enhed til at vise patrontyper til din Epson-hardware, samt blækniveauet i din enhed. Der vises også andre oplysninger om dine patroner, f.eks. farverne, tilgængelige patronstørrelser og priserne på nye blækpatroner, som du muligvis ønsker at købe online fra Epson. 

20.	Opdateringer, der kan downloades.  Du har muligvis også mulighed for at downloade opdateringer og opgraderinger til softwaren fra Epsons webside, hvis sådanne opdateringer eller opgraderinger gøres tilgængelige.  Hvis du accepterer at installere softwaren, vil eventuelle overførsler til eller fra internettet og indsamling og brug af data være i overensstemmelse med Epsons nuværende fortrolighedspolitik. Og ved at installere softwaren accepterer du, at den aktuelle fortrolighedspolitik er gældende under sådanne aktiviteter.  

21.	Epson-konti og salgsfremmende meddelelser.  Hvis du installerer softwaren og registrerer din Epson-hardware hos Epson, og/eller opretter en konto på Epson Store og har givet dit samtykke til en sådan brug, accepterer du, at Epson kan bruge de indsamlede data i forbindelse med installation af softwaren, registreringen af din Epson-hardware og/eller oprettelsen af din Epson Store-konto, der består af personlige oplysninger og ikke-personligt identificerbare oplysninger. Og at sådanne indsamlede data kan bruges til at sende dig salgsfremmende oplysninger eller serviceoplysninger fra Epson.  Hvis du ikke ønsker at sende oplysninger om din Epson-hardware eller modtage salgsfremmende oplysninger eller serviceoplysninger, kan du deaktivere disse funktioner i et Windows-system i afsnittet Overvågningsindstillinger i driveren.  På et Mac-system kan du deaktivere disse funktioner ved at afinstallere softwaren Epson Customer Research Participation og Low Ink Reminder.

22.	UOVERENSSTEMMELSER, BINDENDE INDIVIDUEL VOLDGIFT OG AFKALD PÅ KOLLEKTIVE SØGSMÅL OG VOLDGIFT 

22.1	Uoverensstemmelser.  Vilkårene i dette afsnit 22gælder for alle uoverensstemmelser mellem dig og Epson. Udtrykket "Uoverensstemmelse" er ment i den bredest mulige forstand i henhold til loven og omfatter enhver uenighed, krav, kontrovers eller handling mellem dig og Epson, som følge af eller relateret til denne aftale, softwaren, Epson-hardware eller anden transaktion, der involverer dig og Epson, hvad enten det er med hensyn til en kontrakt, garanti, vildledelse, svig, skadegørende handling, bevidst skadegørende handling, vedtægt, regulering, forordning eller noget andet retligt eller retfærdigt grundlag.  “UENIGHED” OMFATTER IKKE IP-ANMELDELSER, eller mere specifikt, en anmeldelse eller sagsanlæg for (a) krænkelse af varemærker, (b) patentkrænkelse, (c) krænkelse af ophavsretten eller misbrug, eller (d) misbrug af forretningshemmeligheder (en "IP-anmeldelse").  Du og Epson er også enige om, uanset oplysninger i afsnit 22.6, at en domstol, og ikke en voldgiftsmand, kan afgøre om en anmeldelse eller et sagsanlæg er en IP-anmeldelse. 

22.2	Bindende voldgift.  Du og Epson er enige om, at alle uenigheder skal løses ved bindende voldgift i henhold til denne aftale.  VOLDGIFT BETYDER, AT DU AFGIVER DIN RET TIL EN DOMMER ELLER EN JURY I EN RETSSAG, OG DIT GRUNDLAG FOR AT ANKE SAGEN ER BEGRÆNSET.  I henhold til denne aftale skal bindende voldgift styres af JAMS, som er en nationalt anerkendt voldgiftsmyndighed, og det skal ske i overensstemmelse med dens procedureregler, der er gældende for forbrugerrelaterede uoverensstemmelser, men med undtagelse af regler, der tillader forenede eller kollektive søgsmål (flere oplysninger om proceduren kan findes i afsnittet 22.6 herunder).  Du og Epson forstår og accepterer, at (a) loven The Federal Arbitration Act (9 U.S.C. §1, ff.) er gældende over fortolkningen og håndhævelsen af dette afsnit 22, (b) denne aftale er en aftale om en transaktion i handel mellem stater, og (c) dette afsnit 22 er gældende efter opsigelse af denne aftale. 

22.3	Oplysninger om voldgift og vejledning hertil.  Før du indsender et krav om voldgift, accepterer du og Epson i løbet af tres (60) dage at løse alle uoverensstemmelser uformelt.  Hvis Epson og du ikke når til en aftale om at løse uoverensstemmelsen inden for tres (60) dage, kan du eller Epson påbegynde en voldgiftssag. Meddelelsen til Epson skal sendes til: Epson America, Inc., ATTN: Legal Department, 3840 Kilroy Airport Way, Long Beach, CA 90806 ("Epsons adresse").  Epsons svar vedrørende uoverensstemmelsen sendes til den seneste adresse, Epson har til dig.  Af denne grund er det vigtigt at underrette os, hvis din adresse ændres ved at sende os en e-mail til EAILegal@ea.epson.com eller skrive os på Epson-adressen ovenfor.  Meddelelsen vedrørende uoverensstemmelsen skal indeholde afsenderens navn, adresse og kontaktoplysninger, de faktiske omstændigheder, som skyldes uoverensstemmelsen, og den anmodede afhjælpning ("Meddelelse om uoverensstemmelse").  Når vi har modtaget meddelelsen om uoverensstemmelsen, accepterer Epson og dig at handle i god tro for at løse uoverensstemmelsen, inden voldgiftssagen påbegyndes. 

22.4	Småkravsdomstol.  Uanset ovenstående kan du starte en sag i småkravsdomstolen i dit land eller retskreds, hvis sagen er inden for denne domstols jurisdiktion og sagen kun føres i denne domstol. 

22.5	AFKALD PÅ KOLLEKTIVE SØGSMÅL OG VOLDGIFT.  DU OG EPSON ER ENIGE OM, AT HVER PART KUN ALENE KAN STARTE EN SAG MOD DEN ANDEN, OG IKKE I NOGEN FORMER FOR SAGER ELLER KOLLEKTIVE SØGSMÅL ELLER VIA REPRÆSENTATIV PROCEDURE, HERUNDER, MEN IKKE BEGRÆNSET TIL, KOLLEKGIVE SØGSMÅL PÅ FORBUNDS- OG STATSNIVEAU ELLER VOLDGIFT. KOLLEKTIVE SØGSMÅL, KOLLEKTIV VOLDGIFT, GENERELLE SØGSMÅL VIA PRIVAT ADVOKAT ELLER NOGEN ANDRE PROCEDURER, HVOR EN PERSON VIRKER SOM EN REPRÆSENTANT, ER IKKE TILLADT.  I HENHOLD TIL PROCEDURERNE, DER FREMGÅR I DETTE AFSNIT, MÅ EN VOLDGIFTSMAND IKKE KOMBINERE ELLER SAMMENLÆGGE MERE END EN PARTS KLAGE, UDEN SKRIFTELIG TILLADELSE TIL AT STARTE EN VOLDGIFTSSAG FRA ALLE PÅVIRKEDE PARTER. 

22.6	Voldgiftsprocedure.   Hvis du eller Epson påbegynder en voldgiftssag, skal dette ske i henhold til reglerne i JAMS, der er gældende, når voldgiftssagen indgives, med undtagelse af alle regler, der tillader en kollektiv eller repræsentativ voldgiftssag ("JAMS-reglerne"), der kan findes på http://www.jamsadr.com eller ved at ringe til 1-800-352-5267 og i henhold til reglerne i denne aftale.  Alle uoverensstemmelser skal løses af en enkelt neutral voldgiftsmand, og begge parter skal have en rimelig mulighed for at deltage i udvælgelsen af voldgiftsmanden.  Voldgiftsmanden er bundet af vilkårene i denne aftale.  Det er voldgiftsmanden - og ikke en føderal, statslig eller lokal domstol eller agentur - der har enekompetence til at løse alle uoverensstemmelser, der opstår som følge af eller vedrører fortolkningen, anvendeligheden, fuldbyrdelsen eller dannelsen af denne aftale, herunder enhver påstand om, at hele eller dele af denne aftale er ugyldig eller kan gøres ugyldig.  Uanset denne brede delegation af myndighed til voldgiftsmanden, kan en domstol afgøre det begrænsede spørgsmål om, hvorvidt en anmeldelse eller et søgsmål er en IP-anmeldelse, der er udelukket fra definitionen af "uoverensstemmelser" i afsnittet 22.1 herover.  Voldgiftsmanden skal have beføjelse til at give en hvilken som helst afhjælpning, der er til rådighed i en domstol under lov eller på egenkapital.  Voldgiftsmanden tildeler dig muligvis den samme skadeserstatning som en domstol, og tildeler dig muligvis deklaratoriske eller strafferetlige lettelser til fordel for den enkelte part, der søger hjælp, og kun i det omfang det er nødvendigt for at afhjælpe, der berettiget af denne parts individuelle krav.  I nogle tilfælde kan omkostningerne ved voldgift overstige sagsomkostningerne, og retten til opdagelse kan være mere begrænset i voldgift end i retten.  Voldgiftsmandens kendelse er bindende, og kan indføres som en dom i en kompetent domstol. 

Du kan vælge at deltage i voldgiftshøringer via en telefonsamtale.  Voldgiftshøringer, der ikke gennemføres telefonisk, skal finde sted på et sted, der i rimelig omfang er tilgængeligt fra din primære bopæl, eller i Orange County, Californien, efter eget valg.

a)	Indledning af voldgiftsproceduren.  Hvis enten du eller Epson ønsker at for afklaret en uoverensstemmelse, skal begge parter acceptere følgende procedure: 

(i)	Skriv et voldgiftskrav.  Kravet skal indeholde en beskrivelse af uoverensstemmelsen, og størrelsen af de skader, der ønskes erstattelse for.  Du kan finde en kopi af et voldgiftskrav på http://www.jamsadr.com ("Voldgiftskrav"). 

(ii)	Send tre eksemplarer af voldgiftskravet, plus det relevante arkiveringsgebyr, til: JAMS, 500 North State College Blvd., Suite 600 Orange, CA 92868, USA.

(iii)	Send en kopi af voldgiftskravet til den anden part (samme adresse som meddelelsen om uoverensstemmelsen sendes til), eller anden adresse, hvis parterne har aftalt andet. 

b)	Retssagsbehandling.  Under voldgiftssagen må ingen af de fremsatte forligstilbud videregives til voldgiftsmanden, før voldgiftsmanden bestemmer det beløb, som du eller Epson har ret til.  Opdagelsen eller udvekslingen af ikke-privilegerede oplysninger, der er relevante for uoverensstemmelsen, er tilladt under voldgiftssagen.

c)	Voldgiftsgebyrer.  Epson skal betale eller (hvis relevant) refundere dig for alle JAMS-arkiverings- og voldgiftsgebyrer i alle voldgiftssager, der er påbegyndt (af dig eller Epson) i henhold til bestemmelserne i denne aftale. 

d)	Kendelse i din favør.  I uoverensstemmelsessager, hvor du eller Epson søger $75.000 eller mindre i erstatning, eksklusiv advokatsalærer og omkostninger, og hvis voldgiftsmandens afgørelse er et beløb til dig, der er større end Epsons sidste skriftlige tilbud, om nogen, for at afklare uoverensstemmelsen, vil Epson: (i) Betale dig $1000 eller det tildelte beløb, afhængigt af hvilket beløb der er størst (ii) betale dig to gange din advokats gebyrer, hvis nogen, og inden for rimelig omfang; og (iii) refundere dig for eventuelle udgifter (herunder ekspertvidengebyrer og omkostninger), som din advokat, inden for rimelighedens grænser, kræver for efterforskning, forberedelse og løsning af uoverensstemmelsen i voldgiftssagen.  Medmindre der er lavet en skriftelig aftale mellem dig og Epson, bestemmer voldgiftsmanden størrelsen på gebyrerne, omkostningerne og udgifterne, der skal betales af Epson i henhold til dette afsnit 22.6d).

e)	Advokatsalær.  Epson vil ikke kræve betaling for deres advokater i nogen voldgiftssager om uoverensstemmelse i henhold til denne aftale.  Din ret til advokatsalær og udgifter i henhold til afsnit 22.6(d) ovenfor begrænser ikke dine rettigheder til advokatsalær og udgifter i henhold til gældende lov. Uanset ovenstående kan voldgiftsmanden ikke tildele dobbeltbeløb for advokatsalær eller -udgifter. 

22.7	Fravalg.  Du kan vælge at fravælge (udelukke dig selv) fra den endelige, bindende, individuelle voldgiftsprocedure og give afkald på kollektive og repræsentative procedurer, der er angivet i denne aftale. Dette gøres ved at sende et skriftligt brev til Epsons adresse inden for tredive (30) dage efter din accept af denne aftale (herunder, men ikke begrænset til, køb, download, installation af softwaren eller anden brug af Epson-hardware, produkter og tjenester), der specificerer (i) dit navn, (ii) din postadresse og (iii) din anmodning om at være udelukket fra den endelige, bindende individuelle voldgiftsprocedure og afkald på kollektive og repræsentative procedurer, der er angivet i dette afsnit 22.  Hvis du fravælger i overensstemmelse med proceduren ovenfor, skal alle andre vilkår fortsat gælde, herunder kravet om at give varsel inden retssager. 

22.8	Ændringer til afsnit 22.  Uanset hvilken bestemmelse i denne aftale derimod er, accepterer du og Epson, at hvis Epson laver nogen fremtidige ændringer i proceduren for løsningen til uoverensstemmelsen eller i afkaldelsen på kollektiv søgsmål (undtagen en ændring af Epsons adresse) i denne aftale, skal Epson have dit bekræftende samtykke til den pågældende ændring.  Hvis du ikke bekræfter det godkendte ændringsforslag, accepterer du, at du vil afgøre alle overensstemmelser mellem parterne i overensstemmelse med sproget i dette afsnit 22(eller løse uoverensstemmelser som fastsat i afsnit 22.7, hvis du rettidigt valgte at fravælge, da du først godkendte denne aftale).

22.9	Individualitet.  Hvis nogen bestemmelse i dette afsnit 22 anses for at være uhåndhævelig, skal denne bestemmelse adskilles, mens resten af denne aftale forbliver i fuld kraft og virkning.  Det foregående gælder ikke for forbud mod kollektive eller repræsentative søgsmål, som angive i afsnit 22.5.  Det betyder, at hvis afsnittet 22.5 viser sig at være uhåndhævet, er hele afsnittet 22(men kun afsnittet 22) ikke længere gældende. 

23.	For beborer i New Jersey.  UANSET HVILKE VILKÅR DER STÅR I DENNE AFTALE, HVIS NOGEN AF BESTEMMELSERNE I AFSNIT 7 OG 8 IKKE HÅNDHÆVES, UGYLDIGGØRES ELLER BLIVER UANVENDELIGE I HENHOLD TIL LOVEN I NEW JERSEY, ER ALLE SÅDAN BESTEMMELSER IKKE GÆLDENDE FOR DIG, MEN RESTEN AF AFTALEN FORBLIVER BINDENDE FOR DIG OG EPSON.  UANSET BESTEMMELSERNE I DENNE AFTALE, ER INTET I DENNE AFTALE TILGÆNGET TIL, OG MÅ IKKE ANSES ELLER FORTOLKES FOR AT BEGRÆNSE EVENTUELLE RETTIGHEDER, SOM DU HAR TIL RÅDIGHED I HENHOLD TIL LOVGIVNINGEN VEDRØRENDE FORBRUGERRET OG GARANTI.  

Rev. december 2018
