„EPSON“ GALUTINIO NAUDOTOJO PROGRAMINĖS ĮRANGOS LICENCIJOS SUTARTIS

PRANEŠIMAS NAUDOTOJUI: PRIEŠ ĮDIEGDAMI AR NAUDODAMI ŠĮ PRODUKTĄ ATIDŽIAI PERSKAITYKITE ŠIĄ SUTARTĮ. JEIGU ESATE ĮSIKŪRĘ JUNGTINĖSE AMERIKOS VALSTIJOSE, JUMS TAIKOMI ŠIO DOKUMENTO 19–23 SKIRSNIAI. 22 SKIRSNYJE IŠDĖSTYTOS PRIVALOMO ARBITRAŽO NUOSTATOS, KURIOS APRIBOJA JŪSŲ GALIMYBES SIEKTI LENGVATŲ TEISME ARBA PRISIEKUSIŲJŲ TEISME, IR PAGAL KURIAS ATSISAKOTE TEISĖS PRISIDĖTI PRIE KOLEKTYVINIŲ IEŠKINIŲ ARBA KOLEKTYVINIO ARBITRAŽO DĖL TAM TIKRŲ GINČŲ. 22.7 PUNKTE NUMATYTAS „ATSISAKYMAS“ SKIRTAS TIEMS, KURIE NORI, KAD JIEMS BŪTŲ NETAIKOMOS NUOSTATOS DĖL ARBITRAŽO IR TEISĖS Į KOLEKTYVINIUS IEŠKINIUS ATSISAKYMO.

Šis dokumentas yra teisinę galią turintis susitarimas (toliau – „Sutartis“) tarp jūsų (fizinio arba juridinio asmens, kuris toliau vadinamas „jūs“) ir „Seiko Epson Corporation“ (įskaitant jos susijusias įmones, toliau vadinama „Epson“) dėl pridedamų programinės įrangos programų, įskaitant bet kokius susijusius dokumentus, programinę aparatinę įrangą arba naujinius (toliau kartu vadinami „Programinė įranga“). Šią Programinę įrangą „Epson“ ir jos tiekėjai teikia naudoti tik su atitinkamu „Epson“ kompiuterinės įrangos periferiniu įrenginiu (toliau – „Epson“ aparatūra). PRIEŠ ĮDIEGDAMI, KOPIJUODAMI AR KITAIP NAUDODAMI PROGRAMINĘ ĮRANGĄ TURITE PERŽIŪRĖTI ŠIOS SUTARTIES SĄLYGAS IR NUOSTATAS, ĮSKAITANT 17 skirsnyje išdėstytą PRIVATUMO POLITIKĄ, IR SU JOMIS SUTIKTI.  Jeigu sutinkate, spauskite žemiau esantį mygtuką „Sutinku“ („Sutinku“, „Gerai“ arba bet kokį panašiai išreikštą pritarimą).  Jeigu nesutinkate su šios Sutarties sąlygomis ir nuostatomis, spauskite „Nesutinku“ „Išeiti“, „Atšaukti“ ( arba bet kokį panašiai išreikštą nepritarimą) ir Programinę įrangą kartu su pakuote ir susijusia medžiaga grąžinkite „Epson“ arba į pirkimo vietą, kad galėtumėte gauti visą grąžinamąją išmoką.

1.	Licencijos suteikimas.  „Epson“ suteikia jums ribotą, neišimtinę licenciją i) atsisiųsti, įdiegti ir naudoti Programinę įrangą asmeniniais arba įmonės vidaus tikslais standžiuosiuose diskuose arba kitose kompiuterio laikmenose arba, kalbant apie programinės įrangos programą (kuri taip pat vadinama „Programine įranga“), išmaniajame telefone, planšetiniame kompiuteryje ar kitame mobiliajame įrenginyje, su sąlyga, kad Programinė įranga i) naudojama tik vienoje vietoje (pavyzdžiui, namuose, biure arba verslo vietoje), o jeigu ji naudojama mobiliajame įrenginyje – tik jums priklausančiame ar kitaip valdomame Įrenginyje ir ii) tik ryšium su jums priklausančia „Epson“ aparatūra.  Jūs galite leisti kitiems „Epson“ aparatūros naudotojams prisijungti prie jūsų tinklo ir naudotis Programine įranga su sąlyga, kad užtikrinsite, jog tokie naudotojai naudojasi Programine įranga tik pagal šią Sutartį.  Jūs sutinkate prisiimti atsakomybę ir atlyginti „Epson“ už įsipareigojimus, atsiradusius dėl minėto tokių naudotojų naudojimosi. Jei reikia, galite daryti Programinės įrangos atsargines kopijas su sąlyga, kad tokios atsarginės kopijos tik padės jums naudotis „Epson“ aparatūra. 

2.	Atnaujinimai ir naujiniai.  Jeigu įsigijote „Epson“ Programinės įrangos atnaujinimą, modifikuotą versiją ar papildymą, toks atnaujinimas, atnaujinta versija, modifikuota versija arba papildymas įtraukiami į šiame dokumente apibrėžtą sąvoką „Programinė įranga“ ir jiems taikoma ši Sutartis.  Jūs sutinkate, kad „Epson“ neprivalo pateikti jums jokių Programinės įrangos Naujinių (kaip apibrėžta tolesniame 2 skirsnyje). Tačiau „Epson“ kartais gali išleisti atnaujintas Programinės įrangos versijas, ir Programinė įranga gali automatiškai prisijungti prie „Epson“ arba trečiosios šalies serverių per internetą bei patikrinti, ar nėra tokių Programinės įrangos naujinių kaip klaidų taisymas, pataisos, atnaujinimai, papildomos arba išplėstinės funkcijos, papildiniai ir naujos versijos (toliau drauge vadinama „Naujiniai“) ir gali arba a) automatiškai elektroniniu būdu atnaujinti jūsų naudojamą Programinės įrangos versiją jūsų asmeniniame įrenginyje arba b) suteikti galimybę rankiniu būdu atsisiųsti taikomus Naujinius.  Jeigu įdiegėte „EPSON Software Updater“ ir nenorite leisti „Epson“ tikrinti galimų Programinės įrangos naujinių, galite išjungti šią funkciją pašalindami „EPSON Software Updater“.  Įdiegę Programinę įrangą ir neišjungę automatinio Naujinių tikrinimo (jei taikoma), jūs sutinkate automatiškai užklausti ir gauti Naujinius iš „Epson“ arba trečiųjų šalių serverių; taip pat sutinkate su tuo, kad visiems tokiems Naujiniams bus taikomos šios Sutarties sąlygos. 

3.	Kitos teisės ir apribojimai.  Jūs sutinkate nekeisti, nepritaikyti ir neversti Programinės įrangos, taip pat sutinkate nebandyti atlikti apgrąžos inžinerijos, nedekompiliuoti, neišskaidyti ar kitaip nebandyti atrasti Programinės įrangos išeitinio kodo.  Jūs negalite išnuomoti, paskolinti Programinės įrangos trečiosioms šalims arba įtraukti Programinės įrangos į pajamas kuriantį produktą ar paslaugą.  Vis dėlto jūs galite perduoti visas teises naudoti Programinę įrangą kitam fiziniam arba juridiniam asmeniui su sąlyga, kad gavėjas taip pat sutinka su šios Sutarties sąlygomis, ir jūs perduodate tokiam fiziniam ar juridiniam asmeniui Programinę įrangą, įskaitant visas kopijas, atnaujinimus, ankstesnes versijas ir „Epson“ aparatūrą.  Ši Programinė įranga licencijuota kaip vienas vienetas, ir jos komponentų programos negali būti atskirtos jokiam kitam naudojimui.  Be to, jūs sutinkate netalpinti Programinės įrangos į bendrą aplinką, prieinamą per viešąjį tinklą, pavyzdžiui, internetu, arba kitaip prieinamą kitų asmenų, esančių ne šios Sutarties 1 skirsnyje nurodytoje vienoje vietoje.

4.	Nuosavybė.  Programinės įrangos nuosavybės teisės ir intelektinės nuosavybės teisės lieka „Epson“ ir jos licencijų išdavėjams bei tiekėjams.  Programinę įrangą saugo Jungtinių Amerikos Valstijų autorių teisių įstatymas, Japonijos autorių teisių įstatymai ir tarptautinės autorių teisių apsaugos sutartys, taip pat kiti intelektinę nuosavybę reglamentuojantys įstatymai bei sutartys.  Jums neperduodama jokia Programinės įrangos nuosavybės teisė, ir ši Licencija neturėtų būti suprantama kaip kokių nors teisių į Programinę įrangą pardavimas.  Jūs sutinkate nepašalinti ir nekeisti jokių autorių teisių, prekių ženklų, registruotųjų prekių ženklų arba kitų nuosavybės teisių pranešimų, esančių ant bet kokios Programinės įrangos kopijos.  „Epson“ ir (arba) jos licencijų išdavėjai ir tiekėjai pasilieka visas nesuteiktas teises.  Šioje Programinėje įrangoje taip pat gali būti vaizdų, iliustracijų, dizaino elementų ir nuotraukų (toliau – „Medžiaga“), ir tokios medžiagos autorių teisės priklauso „Epson“ ir (arba) jos licencijų išdavėjams ir tiekėjams bei yra saugomos nacionaliniais ir (arba) tarptautiniais intelektinės nuosavybės apsaugos įstatymais, konvencijomis ir sutartimis.  Siekiant aiškumo, 1) Medžiaga turi būti naudojama tik nekomerciniais tikslais; 2) Medžiaga gali būti redaguojama, koreguojama ir kopijuojama tik Programinės įrangos nurodytu būdu; ir 3) Medžiagą galite naudoti tik teisėtais asmeniniais tikslais, namuose arba kitais teisėtais būdais. 

5.	Atvirasis kodas ir kiti trečiųjų šalių komponentai. Nepaisant pirmiau minėtos licencijos suteikimo, jūs pripažįstate, kad tam tikroms Programinės įrangos dalims gali būti taikomos trečiųjų šalių licencijos, įskaitant vadinamąsias atvirojo kodo programinės įrangos licencijas, t. y. bet kokias programinės įrangos licencijas, kurias „Open Source Initiative“ patvirtino kaip atvirojo kodo licencijas, arba bet kokias iš esmės panašias licencijas, įskaitant (bet neapsiribojant) bet kokią licenciją, jei pagal tokią licenciją turinčios programinės įrangos platinimo sąlygą reikalaujama, kad platintojas pateiktų programinę įrangą išeitinio kodo formatu (tokie trečiųjų šalių komponentai toliau vadinami „Trečiųjų šalių komponentai“) Trečiosios šalies komponentų sąrašas ir susijusios licencijos sąlygos (jei reikia) konkrečioms Programinės įrangos versijoms pateikti šios Sutarties pabaigoje, atitinkamame naudotojo vadove arba kompaktiniam diske, arba licencijos informacija rodoma jūsų Įrenginyje ar Programinėje įrangoje.  Tiek, kiek to reikalaujama pagal Trečiųjų šalių komponentams taikomas licencijas, tokių licencijų sąlygos bus taikomos vietoj šios Sutarties sąlygų.  Tiek, kiek Trečiųjų šalių komponentams taikomų licencijų sąlygos draudžia taikyti bet kokius šioje Sutartyje nustatytus apribojimus tokių Trečiųjų šalių komponentų atžvilgiu, minėti ribojimai tokiems Trečiųjų šalių komponentams nebus taikomi.

6.	Kelios Programinės įrangos versijos.  Jūs galite gauti arba įsigyti daugiau negu vieną Programinės įrangos versiją (pavyzdžiui, versijas, skirtas skirtingai darbo aplinkai, išverstas į dvi ar daugiau kalbų; atsisiųstas iš „Epson“ serverio arba iš kompaktinio disko), tačiau, nepaisant gautų kopijų rūšies ir skaičiaus, jūs galite naudoti tik 1 dalyje apibūdintą licenciją atitinkančią versiją arba laikmeną.

7.	Garantijos ir teisių gynimo priemonių atsisakymas.  Jeigu įsigijote Programinės įrangos laikmeną iš „Epson“ arba pardavėjo, „Epson“ garantuoja, kad laikmena, kurioje įrašyta programinė įranga, neturės gamybos ir medžiagų defektų įprastai naudojant 90 (devyniasdešimt) dienų nuo pristatymo jums dienos.  Jeigu laikmena grąžinama „Epson“ arba pardavėjui, iš kurio buvo įsigyta, per 90 (devyniasdešimt) dienų nuo pristatymo jums dienos, ir jeigu „Epson“ nustato, kad laikmena yra sugedusi, taip pat jeigu laikmena nebuvo naudojama netinkamai, ja nebuvo piktnaudžiaujama arba ji nebuvo naudojama sugedusioje įrangoje, „Epson“ pakeis laikmeną po to, kai grąžinsite „Epson“ Programinę įrangą, įskaitant visas bet kokios jos dalies kopijas.  Jūs pripažįstate ir sutinkate, kad Programinę įrangą naudojate išimtinai savo rizika.  PROGRAMINĖ ĮRANGA TEIKIAMA „KAIP YRA“ BE JOKIOS BET KOKIOS RŪŠIES GARANTIJOS.  „EPSON“ IR JOS TIEKĖJAI NEGALI GARANTUOTI VEIKIMO ARBA REZULTATŲ, KURIUOS GALITE GAUTI NAUDODAMI ĮRANGĄ.  „Epson“ negarantuoja, kad Programinė įranga veiks be trikdžių, klaidų, virusų arba kitų kenksmingų elementų arba trūkumų, arba kad Programinės įrangos funkcijos atitiks jūsų poreikius ar reikalavimus. Vienintelė ir išimtinė „Epson“ atsakomybė ir išimtinė jūsų teisių gynimo priemonė dėl garantijos pažeidimo, „Epson“ pasirinkimu, turi būti apribota Programinės įrangos laikmenos pakeitimu arba pinigų grąžinimu, jums grąžinus Programinę įrangą ir „Epson“ aparatūrą.  Bet kokiai pakaitinei Programinei įrangai bus suteikta garantija, kurios laikotarpis lygus likusiam pradiniam garantiniam laikotarpiui arba 30 (trisdešimčiai) dienų, priklausomai nuo to, kuris laikotarpis ilgesnis.  Jeigu pirmiau nurodytos teisių gynimo priemonės dėl kokių nors priežasčių nepavyksta įgyvendinti, visa „Epson“ atsakomybė už garantijos pažeidimą apribojama už „Epson“ aparatūrą sumokėtos kainos grąžinimu.  „Epson“ neatsako už vėlavimą arba netinkamą veikimą dėl priežasčių, kurių ji pagrįstai negali valdyti.  Ši ribota garantija negalioja, jeigu Programinės įrangos gedimas atsirado dėl nelaimingo avarijos, piktnaudžiavimo ar netinkamo naudojimo.  ČIA PATEIKTOS RIBOTOS GARANTIJOS IR TEISIŲ GYNIMO PRIEMONĖS YRA IŠIMTINĖS IR PANAIKINA VISAS KITAS. „EPSON“ ATSISAKO BET KOKIŲ KITŲ GARANTIJŲ, TIEK AIŠKIAI IŠREIKŠTŲ, TIEK NUMANOMŲ, ĮSKAITANT (BET NEAPSIRIBOJANT) VISAS GARANTIJAS DĖL TEISIŲ NEPAŽEIDIMO, TINKAMUMO PARDUOTI IR TINKAMUMO KONKREČIAM TIKSLUI.  VISGI KAI KURIOSE VALSTIJOSE ARBA JURISDIKCIJOSE NELEIDŽIAMA TAIKYTI NUMANOMŲ GARANTIJŲ IŠIMČIŲ ARBA APRIBOJIMŲ, TODĖL TOKIOSE VALSTIJOSE PIRMIAU IŠDĖSTYTAS APRIBOJIMAS NETAIKOMAS.

8.	Atsakomybės apribojimas.  TIEK, KIEK DAUGIAUSIA LEIDŽIAMA PAGAL GALIOJANČIUS ĮSTATYMUS, „EPSON“ IR JOS TIEKĖJAI JOKIU BŪDU NEBUS LAIKOMI ATSAKINGAIS UŽ JOKIUS NUOSTOLIUS, NESVARBU, TIESIOGINIUS, NETIESIOGINIUS, SPECIALIUOSIUS, ATSITIKTINIUS ARBA PASEKMINIUS , SUSIJUSIUS SU SUTARTIMI, DELIKTU (ĮSKAITANT APLAIDUMĄ), GRIEŽTA ATSAKOMYBE, GARANTIJOS PAŽEIDIMU, KLAIDINIMU AR KITAIP, ĮSKAITANT (BET NEAPSIRIBOJANT) NUOSTOLIUS DĖL PELNO PRARADIMO, VERSLO SUTRIKDYMO, VERSLO INFORMACIJOS PRARADIMO AR KITUS MATERIALINIUS NUOSTOLIUS, KYLANČIUS DĖL NAUDOJIMOSI ARBA NEGALĖJIMO NAUDOTIS PROGRAMINE ĮRANGA, ARBA KYLANČIUS IŠ ŠIOS SUTARTIES, NET JEIGU „EPSON“ ARBA JOS ATSTOVAI BUVO ĮSPĖTI APIE TOKIŲ NUOSTOLIŲ GALIMYBĘ.  KAI KURIOSE VALSTIJOSE NELEIDŽIAMA ATSISAKYTI ARBA APRIBOTI SU TAM TIKRAIS SANDORIAIS SUSIJUSIŲ NUOSTOLIŲ ATLYGINIMO, TODĖL PIRMIAU APIBŪDINTOS IŠIMTYS IR APRIBOJIMAI GALI BŪTI NETAIKOMI.  

9.	JAV Vyriausybės vykdomas Programinės įrangos įsigijimas.  Ši dalis taikoma bet kokiam Programinės įrangos įsigijimui, vykdomam JAV Vyriausybės (toliau – „Vyriausybė“) arba jos vardu, arba bet kokio generalinio rangovo arba subrangovo (bet kokio lygio) pagal bet kokią sutartį, dotaciją, bendradarbiavimo sutartį, „kitą sandorį“ (KS) arba kitą Vyriausybės veiklą.  Priimdama tiekiamą Programinę įrangą Vyriausybė, bet koks generalinis rangovas ir bet koks subrangovas sutinka, kad Programinė įranga būtų laikoma komercine kompiuterine programine įranga, kaip tai apibrėžta, atitinkamai, FAR 12 dalyje, FAR 27.405 dalies b) punkte arba DFARS 227.7202 dalyje, ir tokiai Vyriausybės įsigyjamai programinei įrangai netaikomas joks kitas norminis dokumentas arba FAR ar DFARS nuostatos dėl duomenų apsaugos.  Atitinkamai, Vyriausybės (ir generalinio rangovo bei subrangovo) vykdomam Programinės įrangos naudojimui ir atskleidimui taikomos šios Sutarties sąlygos ir nuostatos, kurios pakeičia bet kokias kitas prieštaraujančias sutarties, dotacijos, bendradarbiavimo sutarties, KS arba kitos veiklos sąlygas, pagal kurias Programinė įranga pristatoma Vyriausybei.  Jeigu ši Programinė įranga nebeatitinka Vyriausybės poreikių, jeigu ši Sutartis nesuderinama su federaliniais įstatymais, arba jeigu netaikomos pirmiau minėtos FAR ir DFARS nuostatos, Vyriausybė sutinka grąžinti nepanaudotą programinę įrangą „Epson“.

10.	Eksporto apribojimas.  Jūs sutinkate, kad ši Programinė įranga nebus siunčiama, perduodama ar eksportuojama į bet kurią šalį, jeigu tai draudžia Jungtinių Amerikos Valstijų eksporto administravimo įstatymas ar kiti eksporto įstatymai, apribojimai ar taisyklės, ir nebus naudojama jokiu kitu draudžiamu būdu. 

11.	Visas susitarimas.  Ši Sutartis yra visas susitarimas tarp šalių, susijęs su Programine įranga, kuris pakeičia bet kokį kitą su Programine įranga susijusį pirkimo užsakymą, bendravimą, reklamą ar pareiškimą.  

12.	Privaloma Sutartis; teisių perėmėjai.  Šis Sutartis privaloma jos šalims, taip pat jų atitinkamiems teisių perėmėjams ir įgaliotiesiems atstovams.  

13.	Atskiriamumas; pakeitimai.  Jeigu bet kurią šios Sutarties nuostatą kompetentingos jurisdikcijos teismais pripažintų negaliojančia arba nevykdytina (atsižvelgiant į 22.8 ir 22.9punktus, jeigu esate JAV), tai neturės įtakos likusios Sutarties galiojimui arba vykdytinumui pagal jos sąlygas.  Ši Sutartis gali būti keičiama tik rašytiniu dokumentu, kurį pasirašo įgaliotas „Epson“ atstovas.  

14.	Žalos atlyginimas.  Jūs sutinkate atlyginti žalą, apsaugoti nuo ieškinių ir, „Epson“ prašymu, ginti „Epson“, jos direktorius, pareigūnus, akcininkus, darbuotojus ir atstovus nuo bet kokių nuostolių, įsipareigojimų, žalos, išlaidų, sąnaudų (įskaitant pagrįstus mokesčius teisininkams), ieškinių, bylų ir pretenzijų, kylančių dėl i) bet kokio jūsų įvykdyto įsipareigojimų pagal šią Sutartį pažeidimo arba ii) bet kokio Programinės įrangos ar „Epson“ aparatūros naudojimo.  Jeigu „Epson“ paprašys jūsų gintis nuo bet kokio tokio ieškinio arba pretenzijos, „Epson“ turės teisę savo lėšomis prisidėti prie tokios gynybos su savo pasirinktu teisininku.  Be išankstinio rašytinio „Epson“ sutikimo jūs neturite teisės sureguliuoti jokių trečiųjų šalių pretenzijų, dėl kurių „Epson“ turi teisę gauti kompensaciją.

15.	Nutraukimas.  Nepažeidžiant jokių kitų „Epson“ teisių, jūsų pagal licenciją suteiktos teisės, apibūdintos ankstesniame 1 skirsnyje, ir jūsų garantinės teisės, apibūdintos 7 skirsnyje, automatiškai netenka galios, jeigu jūs nesilaikote šios Sutarties.  Jūs sutinkate, kad minėtoms teisėms netekus galios, Programinė įranga ir visos jos kopijos būtų nedelsiant sunaikintos.

16.	Veiksnumas ir teisės sudaryti Sutartį.  Jūsų pareiškiate, kad pagal savo gyvenamosios vietos valstijos arba jurisdikcijos įstatymus esate pilnametis ir turite visas būtinas teises sudaryti šią Sutartį, įskaitant, jei taikoma, tinkamą darbdavio leidimą sudaryti šią Sutartį.

17.	Privatumas ir informacijos tvarkymas.  Programinė įranga gali turėti galimybę prisijungti prie interneto ir perduoti duomenis į jūsų Įrenginį ir iš jo.  Pavyzdžiui, jums įdiegus Programinę įrangą, Programinė įranga gali inicijuoti, kad jūsų Įrenginys perduotų informaciją apie „Epson“ aparatūrą, tokią kaip modelis ir serijos numeris, šalies identifikatorius, kalbos kodas, informacija apie operacinę sistemą ir „Epson“ aparatūros naudojimą, į „Epson“ interneto svetainę, kuri jūsų Įrenginiui gali perduoti reklaminę arba paslaugų informaciją, kurią Įrenginys gali parodyti.  Bet koks per Programinę įrangą perduotos informacijos tvarkymas turi atitikti galiojančius duomenų apsaugos įstatymus ir „Epson“ privatumo politiką, paskelbtą tinklalapyje https://global.epson.com/privacy/area_select_confirm_eula.html.  Tiek, kiek leidžia galiojantys teisės aktai, sutikdami su šios Sutarties sąlygomis ir įdiegdami Programinę įrangą jūs sutinkate, kad jūsų informacija būtų tvarkoma ir saugoma jūsų gyvenamosios vietos šalyje ir (arba) už jos ribų.  Jeigu į Programinę įrangą įtraukta konkreti privatumo politika ir (arba) ji rodoma jums naudojantis Programine įranga (pavyzdžiui, programinės įrangos programa), tokiai privatumo politikai teikiama pirmenybė prieš pirmiau nurodytą „Epson“ privatumo politiką.

18.	Trečiųjų šalių svetainės.  Naudodami hipertekstą arba kitas Programinės įrangos nuorodas, jūs galite pasiekti kitas interneto svetaines ir naudotis tam tikromis paslaugomis, kurių „Epson“ nekontroliuoja ir neadministruoja, tačiau kurias administruoja trečiosios šalys.  Jūsų pripažįstate ir sutinkate, kad „Epson“ neatsako už tokias trečiųjų šalių svetaines ar paslaugas, įskaitant jų tikslumą, išsamumą, savalaikiškumą, galiojimą, autorių teisių laikymąsi, teisėtumą, padorumą, kokybę ar bet kokį kitą jų aspektą.  Tokioms trečiųjų šalių svetainėms arba paslaugoms taikomos kitokios sąlygos ir nuostatos, taigi naudojantis tokiomis trečiųjų šalių svetainėmis ir paslaugomis jums bus teisiškai privalomos šių svetainių arba paslaugų sąlygos ir nuostatos.  Jeigu tarp šios Sutarties ir trečiųjų šalių svetainių arba paslaugų sąlygų yra prieštaravimų, jūsų prieigai ir naudojimui trečiųjų šalių svetainėmis arba paslaugomis bus taikomos trečiųjų šalių svetainių arba paslaugų sąlygos ir nuostatos.  Nors „Epson“ Programinėje įrangoje gali pateikti nuorodą į trečiosios šalies interneto svetainę arba paslaugą, tokia nuoroda nereiškia „Epson“ leidimo, patvirtinimo, rėmimo arba ryšių su atitinkama svetaine arba paslauga, jų turiniu, savininkais arba teikėjais.  Tokias nuorodos „Epson“ teikia tik norėdama jus informuoti ir jūsų patogumui.  Atitinkamai, „Epson“ nedaro jokių pareiškimų dėl tokių svetainių arba paslaugų ir neteikia jokios su tokiomis svetainėmis arba paslaugomis susijusios paramos.  „Epson“ netikrino jokios informacijos, produktų arba programinės įrangos, pateikiamos tokiose svetainėse arba ryšium su paslaugomis, todėl negali daryti jokių su tuo susijusių pareiškimų.  Jūs sutinkate, kad „Epson“ neatsako už tokių svetainių arba paslaugų turinį ar veikimą, ir turite imtis atsargumo priemonių, norėdami įsitikinti, kad jūsų pasirinktoje medžiagoje nėra tokių virusų, kirminų, Trojos arklių ir kitų panašių kenksmingų elementų.  Tik jūs nustatote, kokiu mastu galite naudotis bet kokios kitos svetainės arba paslaugos, kurią pasiekėte iš šios Programinės įrangos, turiniu.

(JEIGU ESATE ĮSIKŪRĘ JUNGTINĖSE AMERIKOS VALSTIJOSE, JUMS TAIKOMI TOLESNI 19–23 SKIRSNIAI)

19.	Rašalo pirkimas.  Tam tikriems Šiaurės Amerikoje parduodamiems „Epson“ spausdintuvams Programinė įranga gali rodyti pasiūlymą įsigyti rašalo iš „Epson“.  Jeigu paspausite mygtuką „Pirkti“, Programinė įranga parodys jūsų Įrenginio „Epson“ kasečių rūšis ir rašalo lygį bei daugiau informacijos apie kasetes, tokios kaip pakeitimui skirtų rašalo kasečių, kurias internetu galima įsigyti iš „Epson“, spalvos, galimi kasečių matmenys ir kainos. 

20.	Atsisiunčiami naujiniai.  Iš „Epson“ interneto svetainės taip pat galite atsisiųsti Programinės įrangos atnaujinimų arba naujinių, jeigu šie yra prieinami.  Jeigu sutikote įdiegti Programinę įrangą, bet koks informacijos perdavimas į internetą arba iš jo, taip pat duomenų rinkimas ir naudojimas atitiks galiojančios „Epson“ privatumo politikos nuostatus, ir įdiegdami Programinę įrangą jūs sutinkate, kad galiojanti Privatumo politika būtų taikoma minėtai veiklai.  

21.	„Epson“ paskyros ir reklaminiai pranešimai.  Be to, jeigu jūs įdiegėte Programinę įrangą, „Epson“ užregistravote „Epson“ aparatūrą ir (arba) sukūrėte paskyrą „Epson Store“ bei davėte atitinkamą sutikimą, tai reiškia, jog jūs sutinkate, kad „Epson“ gali sujungti duomenis, surinktus ryšium su Programinės įrangos įdiegimu, „Epson“ aparatūros registracija ir (arba) „Epson Store“ paskyros sukūrimu, kuriuos sudaro asmeninė informacija ir neasmeninė identifikuojama informacija, taip pat gali naudoti tokius sujungtus duomenis „Epson“ reklaminei arba paslaugų informacijai siųsti.  Jeigu nenorite siųsti informacijos apie „Epson“ aparatūrą arba gauti reklaminės arba paslaugų informacijos, galėsite išjungti minėtas funkcijas „Windows“ sistemoje, tvarkyklės dalyje Stebėjimo pasirinktys.  „Mac“ operacinėje sistemoje minėtas funkcijas galite išjungti pašalindami programinę įrangą „Epson Customer Research Participation and Low Ink Reminder“.

22.	GINČAI, PRIVALOMAS INDIVIDUALUS ARBITRAŽAS IR TEISĖS Į KOLEKTYVINIUS IEŠKINIUS BEI KOLEKTYVINĮ ARBITRAŽĄ ATSISAKYMAS 

22.1	Ginčai.  Šio 22 skirsnio sąlygos taikomos visiems ginčams tarp jūsų ir „Epson“. Sąvoka „Ginčas“ turi plačiausią reikšmę, kokia leidžiama pagal įstatymus, ir apima bet kokius ginčus, pretenzijas, nesutarimus arba ieškinius tarp jūsų ir „Epson“, kylančius iš arba susijusius su šia Sutartimi, Programine įranga, „Epson“ aparatūra arba bet kokia kita operacija, susijusia su jumis ir „Epson“, nesvarbu, ar tai sutartis, garantija, klaidinimas, sukčiavimas, deliktas ar tyčinis deliktas, įstatymas, norminis dokumentas, potvarkis ar bet koks kitas teisinis ar teisingas pagrindas.  SĄVOKA „GINČAS“ NEAPIMA PRETENZIJŲ DĖL INTELEKTINĖS NUOSAVYBĖS arba, konkrečiau, pretenzijų arba ieškinio pagrindo, iškeltų dėl: a) prekių ženklų pažeidimo arba silpninimo, b) patentų pažeidimo; c) autorių teisių pažeidimo ar netinkamo naudojimo; arba d) komercinių paslapčių pasisavinimo (toliau – „su IN susijusi pretenzija“).  Neatsižvelgiant į 22.6 punkto nuostatas, jūs ir „Epson“ taip pat sutinkate, kad teismas, o ne arbitras, gali nuspręsti ar ieškinys arba ieškinio pagrindas yra su IN susijusi pretenzija. 

22.2	Privalomas arbitražas.  Jūs ir „Epson“ sutinkate, kad visi Ginčai pagal šią Sutartį turi būti nagrinėjami arbitraže, kurio sprendimai privalomi.  ARBITRAŽAS REIŠKIA, KAD JŪS ATSISAKOTE SAVO TEISĖS SIEKTI, KAD GINČĄ NAGRINĖTŲ TEISĖJAS ARBA PRISIEKUSIŲJŲ TEISMAS, IR SUTINKATE, KAD BŪTŲ APRIBOTOS JŪSŲ TEISĖS TEIKTI APELIACIJĄ.  Pagal šią Sutartį privalomą arbitražą administruoja šalyje pripažinta arbitražo institucija JAMS, laikydamasi galiojančio procedūrų kodekso, taikomo su vartotojais susijusiems ginčams, tačiau netaikant nuostatų, leidžiančių sujungti bylas arba arbitraže nagrinėti kolektyvinius ieškinius (išsamiau procedūra aprašyta 22.6 punkte).  Jūs ir „Epson“ suprantate ir sutinkate, kad a) šio skirsnio aiškinimui ir vykdymui būtų taikomas Federalinis arbitražo įstatymas (9 U.S.C. 1 par. ir kt.); 22 b) šia Sutartimi pripažįstamas tarpvalstijinės prekybos sandoris; c) šio 22 skirsnio nuostatos liks galioti ir pasibaigus Sutarties galiojimui. 

22.3	Veiksmai prieš arbitražą ir pranešimas.  Prieš pateikdami ieškinį arbitražui jūs ir „Epson“ sutinkate 60 (šešiasdešimt) dienų bandyti išspręsti Ginčą neoficialiai.  Jeigu „Epson“ ir jums nepavyks susitarti dėl Ginčo sprendimo per 60 (šešiasdešimt) dienų, jūs arba „Epson“ galite pradėti arbitražo procesą. Pranešimas „Epson“ turi būti siunčiamas šiuo adresu: „Epson America, Inc.“, ATTN: Legal Department, 3840 Kilroy Airport Way, Long Beach, CA 90806 (toliau – „Epson“ adresas).  Pranešimas apie ginčą jums bus siunčiamas naujausiu „Epson“ užregistruotu jūsų adresu.  Dėl šios priežasties pasikeitus jūsų adresui svarbu mums apie tai pranešti el. paštu EAILegal@ea.epson.com arba siųsti rašytinį pranešimą pirmiau nurodytu adresu.  Pranešime apie ginčą turi būti nurodytas siuntėjo vardas ir pavardė arba pavadinimas, adresas ir kontaktinė informacija, faktai, dėl kurių kilo ginčas, ir prašoma lengvata (toliau – „Pranešimas apie ginčą“).  Po Pranešimo apie ginčą gavimo „Epson“ ir jūs sutinkate elgtis geranoriškai ir stengtis išspręsti Ginčą prieš prasidedant arbitražo procesui. 

22.4	Ieškinių dėl nedidelių sumų nagrinėjimo teismas.  Neatsižvelgiant į tai, kas išdėstyta pirmiau, jūs galite pateikti ieškinį savo valstijos arba savivaldybės ieškinių dėl nedidelių sumų nagrinėjimo teismui, jeigu ieškinys priklauso to teismo jurisdikcijai ir yra nagrinėjamas tik tame teisme. 

22.5	TEISĖS Į KOLEKTYVINIUS IEŠKINIUS IR KOLEKTYVINĮ ARBITRAŽĄ ATSISAKYMAS.  JŪS IR „EPSON“ SUSITARIATE, KAD KIEKVIENA ŠALIS GINČUS SU KITA ŠALIMI GALI SPRĘSTI TIK INDIVIDUALIAI IR NEGALI VEIKTI KAIP IEŠKOVAS ARBA NARYS JOKIAME KOLEKTYVINIO NAGRINĖJIMO ARBA ATSTOVAVIMO PROCESE, ĮSKAITANT (BET NEAPSIRIBOJANT) FEDERALINIAME ARBA VALSTIJOS TEISME NAGRINĖJAMUS KOLEKTYVINIUS IEŠKINIUS ARBA KOLEKTYVINIUS ARBITRAŽO PROCESUS. NELEIDŽIAMI KOLEKTYVINIAI IEŠKINIAI, KOLEKTYVINIAI ARBITRAŽO PROCESAI, PRIVATŪS IEŠKINIAI PAGAL BENDRĄJĮ ĮGALIOJIMĄ IR BET KOKIE KITI PROCESAI, KAI KOKS NORS ASMUO VEIKIA KAIP ATSTOVAS.  ATITINKAMAI, TAIKANT ŠIAME SKIRSNYJE APIBRĖŽTAS ARBITRAŽO PROCEDŪRAS, ARBITRAS NETURI DERINTI ARBA JUNGTI DAUGIAU NEGU VIENOS ŠALIES IEŠKINIŲ BE RAŠYTINIO VISŲ ARBITRAŽO PROCESO ŠALIŲ SUTIKIMO. 

22.6	Arbitražo procedūra.   Jeigu jūs arba „Epson“ pradėjote arbitražo procesą, jam turi būti taikomos JAMS taisyklės, galiojančios tuo metu, kai kreipiamasi dėl arbitražo, išskyrus bet kokias taisykles, kuriomis leidžiamas kolektyvinis arbitražas arba arbitražas atstovavimo pagrindu (toliau – „JAMS taisyklės“), su kuriomis galima susipažinti svetainėje http://www.jamsadr.com arba paskambinus 1-800-352-5267, taip pat šioje Sutartyje išdėstytos taisyklės.  Visus Ginčus turi spręsti vienas neutralus arbitras, o abi šalys turi pagrįstą galimybę dalyvauti renkant arbitrą.  Arbitras saistomas šios Sutarties sąlygų.  Tik arbitras, o ne bet kuris federalinis, valstijos arba vietinis teismas ar agentūra, turi išskirtinę teisę spręsti visus ginčus, kylančius iš šios Sutarties arba susijusius su jos aiškinimu, taikymu, vykdymu arba sudarymu, įskaitant bet kokį teiginį, kad visa ši Sutartis arba bet kokia jos dalis yra arba gali būti paskelbta negaliojančia.  Nepaisant šio didelio masto įgaliojimų perdavimo arbitrui, teismas gali nagrinėti ribotą klausimą, ar pretenzija arba ieškinio pagrindas nėra su IN susijusi pretenzija, kurios neapima 22.1 punkte pateikta Ginčų sąvokos apibrėžtis.  Arbitras gali suteikti bet kokią lengvatą, kurią pagal įstatymus arba teisingumo teisę gali suteikti teismas.  Arbitras taip pat gali nustatyti tokį patį žalos atlyginimą kaip ir teismas, ir skirti tokias teisių gynimo priemones kaip šalių teisių ir pareigų nustatymas bei vykdymo užtikrinimas tik atskiros šalies naudai ir tik tiek, kiek tai būtina, kad būtų suteikta lengvata pagal tos šalies individualius reikalavimus.  Kai kuriais atvejais arbitražo išlaidos gali viršyti bylinėjimosi išlaidas ir teisė atskleisti informaciją arbitraže gali būti labiau ribota nei teisme.  Arbitro sprendimas yra privalomas ir gali būti laikomas teismo sprendimu bet kuriame kompetentingos jurisdikcijos teisme. 

Galite pasirinkti arbitražo procese dalyvauti telefonu.  Jeigu arbitražo procesas vyksta ne telefonu, jūsų pasirinkimu procesas gali vykti vietoje, pagrįstai pasiekiamoje iš jūsų pagrindinės gyvenamosios vietos, arba Orindžo apygardoje, Kalifornijoje.

a)	Arbitražo proceso inicijavimas.  Jeigu jūs arba „Epson“ nusprendžia nagrinėti Ginčą arbitraže, abi šalys sutinka laikytis toliau apibūdintos tvarkos. 

(i)	Parašykite prašymą pradėti arbitražo procesą.  Į prašymą turi būti įtrauktas Ginčo aprašymas ir prašoma nuostolių atlyginimo suma.  Prašymo pradėti arbitražo procesą kopiją galite rasti svetainėje http://www.jamsadr.com (toliau – „Prašymas pradėti arbitražo procesą“). 

(ii)	Tris Prašymo pradėti arbitražą egzempliorius ir atitinkamą rinkliavą siųskite adresu: JAMS, 500 North State College Blvd., Suite 600 Orange, CA 92868, U.S.A.

(iii)	Vieną Prašymo pradėti arbitražą egzempliorių siųskite kitai šaliai (tuo pačiu adresu, kaip ir Pranešimą apie ginčą) arba kaip kitaip susitarė šalys. 

b)	Nagrinėjimo formatas.  Per arbitražo procesą bet kokia siūloma atsiskaitymo suma neturi būti atskleista arbitrui tol, kol arbitras nenustatys sumos, jei tokia yra, į kurią jūs arba „Epson“ turite teisę.  Arbitražo metu gali būti leidžiama susipažinti arba keistis neprivilegijuota informacija, susijusia su Ginču.

c)	Arbitražo mokesčiai.  „Epson“ turi sumokėti arba (jei taikoma) kompensuoti jums visus JAMS prašymų pateikimo ir arbitro mokesčius už bet kokį arbitražą, kurį jūs arba „Epson“ pradėjo pagal šios Sutarties nuostatas. 

d)	Sprendimas jūsų naudai.  Kalbant apie Ginčus, kuriuose jūs arba „Epson“ siekia mažesnio negu 75 000 JAV dol. žalos atlyginimo bei mokesčių teisininkams ir kitų išlaidų kompensavimo, jeigu arbitras nusprendžia priteisti jums didesnę sumą, negu vėliausias rašytinis „Epson“ pasiūlymas (jeigu toks yra) išspręsti Ginčą, „Epson“: i) sumokės jums 1000 JAV dol. arba priteistą sumą, atsižvelgiant į tai, kuri suma didesnė; ii) sumokės jums sumą, dvigubai viršijančią pagrįstus mokesčius teisininkams, jeigu tokie yra ir iii) padengs jums visas išlaidas (įskaitant mokesčius ir išlaidas ekspertams), kurias jūsų teisinis atstovas pagrįstai patiria tirdamas, ruošdamas ir pateikdamas Ginčą nagrinėti arbitraže.  Išskyrus tuos atvejus, kai jūs ir „Epson“ raštu susitarėte kitaip, mokesčių, išlaidų ir sąnaudų sumą, kurią „Epson“ turi sumokėti pagal 22.6d) punkto nuostatas, nustato arbitras.

e)	Mokesčiai teisiniam atstovui.  „Epson“ neprašys atlyginti išlaidų ir mokesčių teisiniam atstovui, susijusių su bet kokiu arbitražu, kuriame nagrinėjamas Ginčas pagal šios Sutarties nuostatas.  JJūsų teisė į mokesčių ir išlaidų atlyginimą pagal ankstesnį 22.6d) punktą neapriboja jūsų teisių į mokesčių ir išlaidų teisiniam atstovui atlyginimą pagal galiojančius įstatymus. Neatsižvelgiant į tai, kas išdėstyta anksčiau, arbitras gali nepriteisti dvigubos mokesčių ir išlaidų teisiniam atstovui atlyginimo sumos. 

22.7	Atsisakymas.  Jūs galite nuspręsti atsisakyti (pasitraukti) galutinės, privalomos, individualios arbitražo procedūros ir šioje Sutartyje nurodyto teisės į kolektyvinį arba atstovaujamąjį nagrinėjimą atsisakymo, siųsdami „Epson“ raštišką laišką per 30 (trisdešimt) dienų nuo jūsų sutikimo su šia Sutartimi (įskaitant, bet neapsiribojant Programinės įrangos produktų įsigijimu, atsisiuntimu arba įdiegimu arba kitu taikomu „Epson“ aparatūros, produktų ir paslaugų naudojimu), kuriame turi būti nurodyta: i) jūsų vardas ir pavardė; ii) jūsų adresas korespondencijai; ir iii) jūsų prašymas atsisakyti šios Sutarties 22 skirsnyje apibūdintos galutinės, privalomos individualios arbitražo procedūros ir teisės į kolektyvinį arba atstovaujamąjį nagrinėjimą atsisakymo.  Tuo atveju, jeigu jūsų atsisakymas buvo pateiktas laikantis pirmiau apibūdintos tvarkos, visos kitos sąlygos ir toliau bus taikomos, įskaitant reikalavimą pateikti pranešimą prieš pradedant bylinėjimąsi. 

22.8	22 skirsnio pakeitimai.  Neatsižvelgiant į bet kokias kitas priešingas šios Sutarties nuostatas, jūs ir „Epson“ sutinkate, kad jeigu „Epson“ ateityje atliks bet kokios šioje Sutartyje išdėstytos ginčų sprendimo tvarkos ir teisės į kolektyvinius ieškinius atsisakymo nuostatų pakeitimus (išskyrus „Epson“ adreso pakeitimą), „Epson“ turės gauti jūsų pritarimą tokiems pakeitimams.  Jeigu jūs nepritariate taikomam pakeitimui, jūs sutinkate, kad bet kokį Ginčą tarp šalių nagrinėsite pagal šio 22 skirsnio nuostatas (arba spręsite ginčus, kaip nurodyta 22.7 punkte, jeigu laiku pasirinkote atsisakyti, pirmą kartą sutikdami su šia Sutartimi).

22.9	Atskiriamumas.  Jeigu nustatoma, kad bet kuri šio 22 skirsnio nuostata yra nevykdytina, ji turi būti atskira nuo likusios šios Sutarties dalies, kuri išlieka visiškai galiojanti ir vykdytina.  Pirmiau išdėstyta nuostata netaikoma 22.5 punkte apibūdintam draudimui prisidėti prie kolektyvinių arba atstovaujamųjų ieškinių.  Tai reiškia, kad jeigu nustatoma, kad 22.5 punktas yra nevykdytinas, negaliojančiu turi būti laikomas visas 22 skirsnis (bet tik 22 skirsnis). 

23.	Naujojo Džersio gyventojams.  NEATSIŽVELGIANT Į BET KOKIAS KITAS ŠIOS SUTARTIES NUOSTATAS, JEIGU NUSTATOMA, KAD BET KURI 7 ARBA 8 SKIRSNIŲ NUOSTATA TURI BŪTI LAIKOMA NEVYKDYTINA, NEGALIOJANČIA ARBA NETAIKOMA PAGAL NAUJOJO DŽERSIO TEISĖS AKTUS, BET KOKIA TOKIA NUOSTATA JUMS NETAIKOMA, TAČIAU LIKUSI SUTARTIES DALIS LIEKA PRIVALOMA IR JUMS, IR „EPSON“.  NEATSIŽVELGIANT Į BET KOKIĄ KITĄ ŠIOS SUTARTIES NUOSTATĄ, JOKIA ŠIOS SUTARTIES NUOSTATA NESKIRTA IR NETURI BŪTI LAIKOMA ARBA AIŠKINAMA, KAIP SKIRTA APRIBOTI BET KOKIAS JŪSŲ TEISES, KURIAS TURITE PAGAL SĄŽININGŲ VARTOTOJŲ SUTARČIŲ, GARANTIJŲ IR PRANEŠIMŲ ĮSTATYMĄ.  

Perž. 2018 m. gruodžio mėn.
